21/04/2018 Global Media AKTUELNO 0\nEmmanuel Macron French president - Franch president and French people made international crime against humanity\nPriča o američkim udarima na Siriju zbog navodnog hemijskog napada trebalo bi da pokrenu razna pitanja, kaže Marin le Pen, dodajući da je predsednik Makron prekršio međunarodno pravo i pao u “zamku“ Vašingtona.\n“Čuli smo mnogo takvih priča, koje su nam Amerikanci pričali godinama, počevši od Kolina Pauela sa njegovom malom bočicom, koji je tvrdio da je postojalo oružje za masovno uništenje, što je postalo razlog za rat u Iraku,“ rekla je Marin Le Pen, lider Nacionalnog fronta, za BFMTV.\nZa razliku od Emanuela Makrona, njegov prethodnik Žak Širak nije upao u američku “zamku“ i protivio se ratu u Iraku. “Danas svi priznaju da je taj rat zasnovan na laži,“ rekla je Marin Le Pen. “Stoga, dovodim u pitanje svaki delić informacije koja je preneta iz SAD.“\nTvrdnje koje su iznele francuske vlasti oko raketnih udara na Siriju, izgleda da imaju mnogo rupa, dodala je ova političarka. Glavno pitanje, kaže Le Penova, jeste to da li je Makron “zaista bombardovao fabriku u kojoj je prozvedeno i skladišteno hemijsko oružje,“ kako je tvrdio. Iako su SAD i njihovi saveznici insistirali na tome da su sve mete bile povezane sa navodnim “hemijskim programom“ u Siriji, Damask čvrsto odbacuje te optužbe.\nMarin Le Pen: “Možda ne znam mnogo o tome, ali vodim se nacionalnom mudrošću i zdravim razumom; kada bomarduju fabriku u kojoj se skladišti hemijsko oružje, rizikuju da ubiju više hiljada ljudi koji žive u tom kraju,“ rekla je Le Penova, dodajući da nisu prijavljene nikakve civilne žrtve.\nIako su posledice udara izazvale sumnju o zvaničnom obrazloženju koje stoji iza njih, sam napad je bio kršenje međunarodnog prava, smatra Le Penova. Učešće Francuske u njima je predstavljalo “ratni čin,“ koji bi mogao imati nepredvidive posledice, rekla je ona.\n“Mislim da je Makron prekršio međunarodno pravo, nema tu šta da se raspravlja. On govori o “međunarodnom legitimitetu“ koji bi trebalo da zameni međunarodno pravo, ali mene zbunjuje ovaj koncept – postoji samo međunarodno pravo,“ rekla je Marin Le Pen.\nSAD, Velika Britanija i Francuska su napale Siriju prošle nedelje sa preko 100 krstarećih raketa, navodeći kao izgovor navodni hemijski incident koji se dogodio 7. aprila u gradu Duma. Napad se dogodio noć pre nego što je Organizacija za zabranu hemijskog oružja (OPCW) trebalo da poseti ovo mesto navodnog incidenta sa misijom za utvrđivanje činjenica, što je Damask pozdravio.\nVučić i Ana Brnabić RAZORILI medije u Srbiji i ukinuli OSNOVNO PRAVO na slobodu govora i javnog izražavanja – Izveštaj EK\nOvo nije obična PRESS konferencija – Ovde su HRABRI borci, pokretačka snaga i avangarda protiv sveopšte dekadencije i zla na svim nivoima\nVLADA SRBIJE DAJE ŽELJKU MITROVIĆU VLASNIKU PINKA MILIONSKE IZNOSE I TO PROGLAŠAVA DRŽAVNOM TAJNOM!\nNovi raketni udari na Siriju – Sirijska PVO odbila dva raketna napada i oborila svih 9 raketa\nPUTIN OBJAVIO RAT: Zabranio Rotšildima ulaz u Rusiju – SVET NIJE NJIHOV!\nDirektan sukob Rusije i Amerike – likvidirano preko 200 američkih specijalaca\nODGOVOR PEKINGA NA TRAMPOVE “SANKCIJE”: Kraj petrodolara! Kinezi puštaju u opticaj zlatni petrojuan!\nSrbi za eksperimente bolji od pacova! Koga je u Srbiji podmićivala farmaceutska mafija iz vodećih svetskih farmaceutskih kompanija?\nUDARNA VEST: Sprema se napad i uništenje najveće ruske baze Tartus u Siriji\nFrance would stay in Syria for long term\nFrancuska bombardovala Siriju\nMacron I said US and France would stay in Syria for long term\nMakron prekršio medjunarodno pravo bombardovanjem Sirije\nMakron prekršio međunarodno pravo\nMakron prekršio međunarodno pravo bombardovanjem Sirije\nMarion Anne Perrine\nMarion Anne Perrine Marine Le Pen\nmeđunarodni zločin protiv čovečnosti


Patrijarh: Moramo razumeti nadležne institucije ali i učestvovati u liturgiji | 013 info\nBeta\tUto, 14/04/2020 - 17:10\nPoglavar Srpske pravoslavne crkve (SPC) patrijarh Irinej poručio je danas u Uskršnjoj poslanici da je neophodno podržati napore nadležnih na zaštiti od korana virusa, ali i moliti se Bogu i redovno i aktivno učestvovati u liturgiji.\n"Našavši se u ovakvim nevoljama moramo učiniti sve da sebi i drugima pomognemo, da razumemo i podržimo napore i programe nadležnih zdravstvenih, sanitarnih i državnih institucija kako bi nas zaštitile od zaraze... Možda nam to trenutno teško pada, ali sve što je na opštu korist moramo prihvatiti i podržati, a sebe i svoje ponašanje tome podrediti", naveo je patrijarh Irinej.\nOn je dodao i da iznad svega treba da se molimo Bogu da nas izbavi od ove epidemije i sličnih opasnosti.\n"Molimo se Bogu, učestvujmo redovno i aktivno u svetoj Liturgiji, kajmo se za svoje grehe i vodimo računa o svome zdravlju i zdravlju drugih", naveo je poglavar SPC.\nPrema njegovim rečima, ovo je prilika da dobro razmislimo sami o sebi i o čitavom svetu.\n"Gle, jedan virus je uzdrmao i bacio na kolena čitav svet i doveo u opasnost zdravlje i živote miliona ljudi. 'Smiri se, gordi čoveče', poručio je svojevremeno Dostojevski. Njegova poruka je, rekli bismo, aktuelnija danas nego što je bila tada kada je izrečena", naglasio je patrijarh Irinej.\nOn je konstatovao da je čitav svet zahvaćen i ugrožen jednim virusom.\n"Da li će gordi i sebični čovek današnjice izvući ikakav zaključak iz te činjenice. Ili će i dalje, bez pokajanja i bez ljubavi, istrajavati na samoubilačkom projektu stvaranja svog lažnog ovozemaljskog raja u kojem nema mesta ni za Boga ni za čoveka kao bogoliko, duhovno biće", upitao je patrijarh Irinej.\nPoglavar SPC je poručio da se i u vreme praznika moramo setiti Srba na "mučeničkom Kosovu" kao i nepravde koju "naša braća i sestre trpe" u Crnoj Gori.\nKako je rekao, "pomolimo se za njih da im Gospod podari snage da svojim trpljenjem svih bezakonja i nevolja grade svoje i naše spasenje, da nikad ne izgube veru u krajnju pobedu dobra i da veruju da je Gospod, Bog milosti i dobrote, uvek sa njima i sa svima koji idu Božjim putem".\n"Isto tako, braćo i sestre, setimo se naše braće i naših sestara u Crnoj Gori koji trpe veliko bezakone i nepravdu", naveo je on i dodao da "bezakoni 'zakoni' ukinuše istinu i pravdu u Crnoj Gori".\n"Nekada ponosna i dična Crna Gora, poznata po čojstvu i junaštvu, danas pokušava da našoj Crkvi otme ono što je vekovima bilo njeno, ono što je čitav srpski narod sa svojim vladikama, sveštenstvom i monaštvom gradio i stvarao", naveo je patrijarh Irinej.\nKako je rekao, svetinje Crne Gore, mnoge od njih starije od same Crne Gore, jesu svetinje naroda.\nPatrijarh Irinej je rekao da je sva srpska istorija "smeštena izmedju Golgote i Vaskrsenja".\n"Naša golgotsko-pashalna istorija govori da nikad, pa ni na veliki Petak, ne smemo gubiti veru i nadu u Boga", rekao je patrijarha Irinej, podsetivši na velika stradanja u Prvom svetskom ratu ali na vaskrsenje koje je usledilo.\n"Vaskrs je naš najveći praznik praznik pobede života nad smrću. Boga nad satanom. Čoveka u Hristu Isusu nad grehom. Hristos vaskrse iz mrtvih", poručio je poglavara SPC patrijarh Irinej u Uskršnjoj poslanici.\nsrbija Uskrs koronavirus patrijarh\nHapšenja zbog kokaina, marihuane, heroina\nKon: Ne menjamo predlog, ni zatvaranje na sedam dana nije dovoljno\nRasvetljno šest teških krađa i razbojništvo u trgovinskim objektima\nDržava za izbeglice nabavlja 140 stanova u 14 sredina\n2Hot4Stage FEST u Bioskopu Balkan\nDuplo više zaraženih studenata u Beogradu nego prošle nedelje\nPrekinute korona žurke u Beogradu i Nišu


Vesti online / Sport / Tenis / “Tenisu bi mogla da opadne popularnost kad se povuče velika trojka”\n“Tenisu bi mogla da opadne popularnost kad se povuče velika trojka”\nBivši svetski broj jedan strahuje da bi interesovanje za tenis moglo da opadne kada se "velika trojka" bude povukla.\nNovak, Rafa i Rodžer\nDžon Mekinro naravno, misli na odlaske Novaka Đokovića, Rodžera Federera i Rafaela Nadala i kaže da ne zna kako će tenis izgledati u narednoj deceniji.\nĐoković, Federer i Nadal su osvojili zajedno 52 grend slem titule što je neverovatan broj i jasno ukazuje koliko su dominirali u proteklih 15 godina.\n- Tenisu bi mogla da opadne popularnost jer smo u protekloj deceniji gledali možda i najbolje igrače u istoriji. Federer je najbolji igrač kojeg sam ikad video, Nadal je senzacionalni šampion i neko ko kombinuje sjajno tehniku sa snagom, a Đoković je prava mašina. Zato sam koncentrisan na naredne generacije kako bismo ih približili nivou ovakvih šampiona - rekao je Mekinro u intervjuu za "Figaro".\n- Igra se brže nego ikad. Morate biti fizički spremni. U Americi, najbolje atlete su u američkom fudbalu i košarci. Da su se svi oni zaintersovali za tenis ranije, imali bismo opet velike šampione, siguran sam - zaključio je Mekinro.\nTENIS Mekinro birao najbolje svih vremena: Evo na kom mestu je Novak\nTENIS Henman: Federerov rekord je ugrožen\nTENIS "Đoković može da postigne sve što želi"


Skivas: skijaške dive koje pomeraju granice - Sports magazin - Magazin o dešavanjima na sportskim borilištima - Sportske vesti\nSkivas: skijaške dive koje pomeraju granice\nNapisao/la Super User. Objavljeno u ZANIMLJIVOSTI\nSezona zimskih sportova je počela, održavaju se prva velika takmičenja na svetskom i evropskom nivou a i rekreativci hitaju, ili se pripremaju, za odlazak u zimske centre – koliko aktuelna situacija do dozvoljava...\nPrvai trenutak da neki od najboljih smučara sveta podsete na svoje veštine i podvige. Jedna od njih je i Kolin Bale-Baz, devojka koja je okupila deset najboljih svetskih smučarki i snouborderki u svom projektu SKIVAS, kao bi pokazala koliko su kadre i smele da pomere granice na surovim planinskim vrhovima i neobičnim okruženjima.\nPosle dugo godina kao takmičarka, Kolin je poželela da se vrati tamo gde je počela – u svet fristajl skijanja gde može da bude slobodna i kreativna, uz konstantno istraživanje. Uz film koji je snimila sa ostalim „ski divama“, Kolin je želela da pokaže da fristajl skijanje nije samo sport, već je i način življenja i – umetnost.\nOd ulica Kvebeka, do nepristupačnih vrhova Šamonija, Kolin i tim su uspeli da snime kompletan materijal neposredno pre velikih zatvaranja zbog pandemije marta 2020. godine. Filme je već prijavljen za mnoge festivale, a vi možete da ga pogledate ovde:


Iska mladi grašak 400g limenka cena akcija Srbija\nEPonuda > Hrana > Konzervirana hrana > Povrće i voće u tegli i konzervi > Grašak > Iska Grašak\nIska mladi grašak 400g limenka cene\nTrenutno nemamo slike za Iska mladi grašak 400g limenka\nEPonuda nije internet prodavnica već Vam omogućava da brzo i lako nađete Iska mladi grašak 400g limenka po najjeftinijoj ceni. Naš cilj je da kupci budu što bolje informisani o ponudi Iska mladi grašak 400g limenka na tržištu Srbije. Vrlo lako nalazite željeni proizvod za kategoriju Grašak cene, ne morate da lutate od sajta do sajta za Iska Grašak, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Iska mladi grašak 400g limenka sa PRODAVCEM. EPonuda ne može da garantuje potpunu tačnost specifikacije i slika za Iska mladi grašak 400g limenka. Pre kupovine, podatke za Iska mladi grašak 400g limenka proverite na sajtu PROIZVOĐAČA.


Bolesno novorođenče helikopterom iz Sarajeva prebačeno u Beograd - Klix.ba\n11.4.2018. u 14:44\nHelikopterom Oružanih snaga BiH izvršena je hitna medicinska evakuacija bolesnog novorođenčeta iz Sarajeva u Beograd.\nEvakuacija je danas izvršena na zahtjev Kliničkog centra Univerziteta u Sarajevu (KCUS) helikopterom za hitnu medicinsku evakuaciju Oružanih snaga BiH (MEDEVAC) u Institut za majku i dijete u Beogradu.\nHitna medicinska evakuacija je izvršena u skladu s propisanim skraćenim procedurama za navedene slučajeve uz prethodno dobijanje potrebne saglasnosti za let helikoptera OS BiH izvan granica BiH, koja je osigurana u saradnji s Ministarstvom vanjskih poslova BiH.\nOružane snage BiH su, kao i bezbroj puta do sada, navedene zadatke pravovremeno i uspješno izvršile te će i dalje u okviru raspoloživih kapaciteta i resursa biti u stalnoj pripravnosti za pružanje asistencije civilnim organima vlasti u BiH i time dati svoj puni doprinos u izvršavanju ovog, zakonom propisanog, zadatka, naveli su u saopćenju za javnost.\nOružane snage BiH evakuacija KCUS OSBiH\nHasanbegović: Roditelji traže izmještanje bolesne djece van BiH jer ne vjeruju dijagnozama KCUS-a\n06.12.2018. u 13:00


Vraća se poverenje: Interesovanje za vakcinaciju mnogo veće nego prošle godine : Nadlanu.com\nVraća se poverenje: Interesovanje za vakcinaciju mnogo veće nego prošle godine\nObjavljeno 14. dec 2013. / 12:32:37\n"Od 265.159 nabavljenih doza vakcina za mesec i po dana, koliko traje imunizacija, potrošeno je 191.352", rekla je Dragana Dimitrijević iz Instituta za javno zdravlje Srbije "Dr Milan Jovanović Batut".\nOna je naglasila da je najveći odziv za vakcinaciju u Borskom okrugu gde je utrošeno 98,5 odsto nabavljenih doza vakcina, Južnobanatskom okrugu 94,2 odsto, dok je najniži opseg vakcinacije u Pčinjskom okrugu - 55 odsto i Nišavskom okrugu 52,8 odsto.\nDimitrijević je objasnila da su posle pandemijskog gripa i priča o aferama koje su pratile nabavku vakcina, opali obuhvat i poverenje u vakcinaciju, ali da se sada poverenje polako vraća.\nOna je dodala da u Srbiji nije laboratorijski potvrđena infekcija virusom gripa i da još nije kasno za vakcinaciju koja je, kako je kazala, najbolji oblik zaštite.\n"Još nije kasno za imunizaciju. Iskustva iz prethodnih godina su pokazala da epidemija gripa počinje krajem januara i traje tokom februara i marta", rekla je ona.\nObjašnjavajući zbog čega je važna imunizacija, Dimitrijević je naglasila da se vakcinacijom protiv gripa preventivno sprečavaju moguće komplikacije i teške forme bolesti i smanjuje oboljevanje i umiranje od gripa.\nOna je podsetila da pravo na vakcinaciju imaju svi hronični bolesnici, dijabetičari, astmatičari, osobe s povišenim krvnim pritiskom, stariji od 65 godina, ali i štićenici i zaposleni u ustanovama socijalne zaštite, zdravstveni radnici.


Da li je rešenje na pomolu? – ZoomUe\nby Zoran Kanacki · jul 4, 2018\nUŽICE – Javna je tajna da se FK Sloboda zbog nagomilanih dugova nalazi na ivici ambisa, i konačno rešenje treba očekivati u najkraćem mogućem roku.\nFK Sloboda – zvanična stranica\nFudbalski klub Sloboda već odavno kuburi sa finasijama. Iz godine u godinu dugovi su sve veći i veći, a rešenje za izlazak iz ove situacije se ne nazire. Bočnih udara je bilo sa svih strana a Sloboda je i pored toga uspevala da sačuva prvoligaški status. Posle ostavke predsednika UO Branka Beševića u rešavanje krize se uključilo i gradsko rukovodstvo i kako Studio ZooM nezvanično saznaje, u Beogradu je održan sastanak na najvišem nivou. Najverovatiniji epilog je da FK Sloboda proglasi bankrot, time istupi iz Prve lige Srbije i pređe u neki od nižih rangova takmičenja, ali bez dugova a mlađe kategorije bi ostale u rangovima gde se i sada nalaze. Da li je ovo realna opcija pokazaće vreme, kog nema u dovoljnoj količini ali od nečega se mora krenuti. Prvenstvo u Prvoj ligi Srbije počinje 11. avgusta dok u ostalim rangovima ekipe sa takmičenjem počinju sedam dana kasnije. Iz tog razloga potrebno je što hitnije reagovati, jer bi zbog eventualnog izlaska Slobode iz Prve lige Srbije verovatno došlo do određenih pomeranja u nižim ligama.\nTags: FK Sloboda UžicePrva liga Srbije\nPreventivna kontrola zdravlja Užičana\nNext story U Priboju počele 55. MOSI (VIDEO)\nPrevious story Promocija Hills Up-a u GKC-u


EIB podržava uključenje zapadnog Balkana u EU\nTanjug 6. oktobra 2021. 15:28\nKRANJ – Predsednik Evropske invešticione banke (EIB) Verner Hojer potvrdio je tokom samita EU i zapadnog Balkana održanog u Brdu kod Kranja, podršku te banke zelenoj i digitalnoj transformaciji regiona u skladu sa Ekonomsko-investicionim planom EU, saopštila je EIB.\nDodaje se da je EIB ponovo potvrdila svoju ulogu vodećeg finansijera održivih projekata i da će doprineti uvođenju Ekonomsko-investicionog plana finansijskom i\ntehničkom podrškom i ojačati svoje lokalno prisustvo.\nU saopštenju se navodi da EIB, kao banka EU, u potpunosti podržava politiku proširenja na zapadnom Balkanu uz pristup prilagođen regionu, uključujući podršku usaglašavanju sa normama i standardima EU.\nNavodi se da je Hojer ponovio da EU podržava evropsku integraciju u regionu, održiv oporavak od pandemije kovida 19 i digitalizaciju regionalnog tržišta.\nOn je podsetio da su ti ciljevi deo Ekonomsko-investicionog plana EU za zapadni\nBalkan, koji pruža okvir za investicioni paket vredan gotovo 30 milijardi evra, namenjen podsticanju održivijeg, zelenog, digitalnog rasta, usmerenog na stanovnike regiona.\nHojer je napomenuo da EIB namerava da pruži obimnu finansijsku i savetodavnu podršku čiji cilje je da ubrza pripremu i sprovođenje ključnih projekata za održivu povezanost, digitalizaciju i zelenu tranziciju, koji će omogućiti ublažavanje uticaja\nklimatskih promena i prilagođavanje njima.\nDodaje da su te inicijative ključne za podsticanje dugoročnog privrednog oporavka, regionalne saradnje i usaglašavanje sa standardima EU.\n„Podrška Evropske investicione banke biće ojačana većim lokalnim prisustvom i pristupom koji je prilagođen ovom evropskom regionu. Plan ponovo potvrđuje ulogu EU kao glavnog partnera. On omogućava da region usvoji norme i standarde EU pre svog\npristupanja EU. To će ubrzati društveno-ekonomsku integraciju zemalja u okviru regiona, kao i njihovu integraciju sa EU. On će, pomoću strogih zahteva za nabavke obezbediti kvalitetne investicije i transparentnost“, naglasio je Hojer.\nNaveo je da će EIB intenzivirati saradnju sa svim ključnim partnerima u javnom i privatnom sektoru na pokretanju najvažnijih projekata i finansijskih proizvoda koji su od suštinskog značaja za ekonomsku transformaciju regiona, proširujući svoju podršku na dijalog o politikama, izgradnju kapaciteta i usvajanje pravnih tekovina EU.\nKao važan primer ovog pristupa Hojer je naveo prvi Železnički samit zapadnog Balkana održan u Beogradu, koji su organizovali EIB, Evropska banka za obnovu i\nrazvoj (EBRD), Evropska komisija i Transportna zajednica.\nDodao je da su počeli i građevinski radovi na železničkom Koridoru 10 u Nišu, ključnom projektu održivog saobraćaja na zapadnom Balkanu.\n„Uspešno smo realizovali svoju obavezu da, u okviru Tima Evropa, doprinesemo hitnom odgovoru na kovid-19 sa 1,7 milijardi evra, uključujući, pored mnogih drugih projekata, garantne šeme za zapošljavanje mladih, digitalizaciju škola i podršku MSP sektoru za povećanje njihovog društvenog uticaja, naročito u pogledu rodne i međugeneracijske ravnopravnosti. Kao klimatska banka EU, potpuno smo\nposvećeni podržavanju investicija u čistiju energiju, prilagođavanje klimatskim promenama i zelenom tehnološkom razvoju“, zaključio je Hojer.\nU saopšteju EIB se navodi da je banka tokom 2021. godine već ugovorila projekte u vrednosti od gotovo 600 miliona evra, za koje se očekuje da će pokrenuti investicije u iznosu od 1,2 milijarde evra.\n„EIB je već ugovorila niz održivih investicija za region. Cilj je bio da se unaprede digitalna infrastruktura i veštine, modernizuju ključne železničke mreže, mreže vodnih puteva i gradskog prevoza, kao i da se omogući inkluzivno zapošljavanje, sa\nprvim podsticajnim zajmom sa društvenim uticajem, odobrenim 2020. godine. Sa ovim i predstojećim investicijama nameravamo da maksimalno učvrstimo ulogu EIB kao vodećeg finansijera zelenih, održivih, digitalnih i inkluzivnih projekata u regionu“, izjavila je potrpredsednica EIB za zapadni Balkan Liljana Pavlova.\nPoštanska stedionica kupila Komercijalnu banku ad Banjaluka\nPoljoprivrednici: Setva pšenice otežana, nema dovoljno…\nŽelezničari: Premijerka nam obećala veće plate od Nove…


Ustetski region nudi mogućnosti studiranja za srpske srednjoškolce - Minority News\nUstetski region nudi mogućnosti studiranja za srpske srednjoškolce\nVeć nekoliko godina Ustetski region blisko sarađuje sa regionom Južni Banat u Srbiji. Ove godine aktivnosti su usmerene na prenos know-how između srednjih škola i uvećanje stručnih kvalifikacija svršenih učenika srednjih škola.\nProjekat pod nazivom „Uvećanje stručnih kvalifikacija svršenih učenika srednjih škola u Južnom Banatu – prenos know-how, studijskim stažiranjem u Ustetskom regionu“ čini ponudu niza mogućnosti studiranja u Ustetskom regionu, za diplomirane učenike srpskih srednjih škola. Za pilot-program projekta izabrane su Visoka stručna medicinska škola i Srednja medicinska škola iz Usti nad Labem i Hemijsko-medicinska škola iz Vršca. Zahvaljujući podizanju nivoa svesti o mogućnosti studiranja u Češkoj Republici, biće motivisana srpska mlada generacija za studiranje na češkom jeziku i to na prostoru gde živi mnogo ljudi češkog porekla.\nU okviru realizacije projekta, a kako bi se upoznao sa mogućnostima poslediplomskog studiranja u našem regionu, u vremenu od 09. do 12. aprila, Ustetski kraj je posetio profesor dr Jože Sivaček, predsednik Nacionalnog saveta češke nacionalne manjine u Srbiji. Takođe, u vremenu od 28. do 31. maja, predstavnici Ustetskog regiona posetili su grad Vršac, gde je održano više sastanaka sa predstavnicima lokalne samouprave, delegacijama srednjih škola i regionalnih organizacija. Osim predstavljanja mogućnosti poslediplomskog studiranja i visokog strukovnog usavršavanja u srednjim školama Ustetskog regiona, tokom posete je izvršeno sagledavanje profila srednjih škola i mogućnosti njihovog povezivanja sa adekvatnim školama u Ustetskom regionu. Kako bi se ponuda pravilno usmerila i obezbedila komunikacija sa odabranim studentima, priprema se za potpisivanje Memorandum o saradnji. Navedeni projekat je istovremeno bio predstavljen i o njemu se razgovaralo u ambasadi Češke Republike u Beogradu.\nSaradnja sa srpskim Banatom, posebno sa područjem gradova Vršac i Novi Sad, započela je 2010. godine. Svake godine realizovan je po jedan projekat saradnje koji je bio usmeren npr. na podizanju nivoa kvaliteta u zdravstvu. U cilju predstavljanja kulturnih običaja i održavanja vrednosti tradicije češke i srpske kulture, oranizovana su studijska putovanja učenika srednjih škola, specijalistička stažiranja lekara, nadalje, izvršeno je stručno osposobljavanje projektnih menadžera za korišćenje fondova EU, realizovani su projekti za podršku ruralnom razvoju i preduzetništvu, kao i projekat za krizno upravljanje tokom odbrana od poplava.\nDugogodišnja saradnja između Južnobanatskog okruga u Srbiji i Ustetskog regiona je obostrano ocenjena kao veoma korisna. Ovogodišnji projekat finansijski su podržali Češka razvojna agencija i Ustetski region.\nIzvor: Hlas media\nOznake:\tčeški jezik, studiranje na češkom jeziku, Ustetski kraj, Vršac\nSnažna podrška češkoj nacionalnoj zajednici u Vojvodini\nObukom do znanja – kako „evropskim“ novcem rešiti „naše“ društvene probleme\nMemorandum o saradnji dveju škola


Seminar „Elektronski Evropski jezički portfolio“\nDatum objave: 02.10.2019 14:03 | Autor: Zavod za skolstvo\nU organizaciji Zavoda za školstvo, uz ekspertsku podršku Evropskog centra za moderne jezike iz Graca, 3. i 4. oktobra 2019. godine, u Zavodu za školstvo, održaće se seminar Elektronski Evropski jezički portfolio (eELP).\nSeminar će otvoriti pomoćnik direktora Zavoda za školstvo, gospodin Radovan Popović, a o saradnji sa Centrom za moderne jezike i njegovim aktivnostima govoriće Ljiljana Subotić, član Upravnog odbora i Nataša Perić, nacionalni koordinator.\nTim stručnjaka Evropskog centra za moderne jezike upoznaće učesnike sa strukturom i funkcijom Evropskog jezičkog portfolija, ali i njegovom elektronskom verzijom. Riječ je o platformi koja omogućava primjenu pedagoških principa u nastavi stranih jezika uz pomoć tehnologije. Ova platforma je namijenjena nastavnicima na svim nivoima obrazovanja, učenicima i studentima, u kontekstu formalnog i neformalnog učenja jezika, jer se primjenom Evropskog jezičkog portfolija podstiče samostalnost u učenju, razvija vještina samoprocjene i pomaže dokumentovanje ishoda učenja. S obzirom na to da je riječ o primjeni tehnologije u nastavi koja mora biti metodički prilagođena, cilj dvodnevnog programa obuke je upoznati nastavnike sa aktivnostima koje će omogućiti primjenu ovog instrumenta u nastavi i doprinijeti efikasnijem usvajanju stranog jezika.\nProgram obuke će pohađati nastavnici stranih jezika koji se izučavaju u osnovnim i srednjim školama i nadzornici iz Zavoda za školstvo.\nVoditelji seminara su eksperti Evropskog centra za moderne jezike: Bärbel Kühn i Maria Luisa Perez Cavana.


Policija kontrolisala migranta: Pronađeno 12 paketića marihuane | Portal 072info\nPolicija kontrolisala migranta: Pronađeno 12 paketića marihuane\n11/09/2020 11/09/2020 u 15:20\nPolicijski službenici Četvrte PU sinoć su 21,45 sati u ulici Gradačačka, općina Novi Grad Sarajevo, zaustavili i kontrolisali lice-migranta, koje ne posjeduje lične dokumente.\nPrilikom pretresa kod istog je pronađeno i oduzeto 12 paketića sa suhom zeljastom materijom koja asocira na opojnu drogu marihuanu.\nZbog postojanja osnova sumnje da je počinilo krivično djelo iz člana 239. stav 3. KZ F BiH (Posjedovanje i omogućavanje uživanja opojnih droga), NN lice je lišeno slobode i predato u prostorije Jedinice za osiguranje objekata i zadržavanje osoba lišenih slobode MUP-a Kantona Sarajevo.\nObaviješten je dežurni tužilac Kantonalnog tužilaštva Kantona Sarajevo. Policijski službenici nastavljaju kriminalističku obradu nad NN licem, te utvrđivanju identiteta istog.


Zagorka Dolovac položila zakletvu za treći mandat Republičkog javnog tužioca (VIDEO) | Insajder\nZagorka Dolovac položila zakletvu za treći mandat Republičkog javnog tužioca (VIDEO)\nZagorka Dolovac je pred poslanicima u parlamentu položila zakletvu za republičkog javnog tužioca na period od šest godina, što joj je treći mandat na toj funkciji. Ona je bila jedini kandidat za republičkog javnog tužioca, a potpisivanje teksta zakletve poslanici su propratili aplauzom. Odgovora na pitanja novinara nije bilo, a šira javnost glas republičkog tužioca mogla je da čuje pošto se kratko obratila prisutnima u skupštinskoj sali.\nZagorka Dolovac polaže zakletvu/ Foto: Srđan Ilić\n„Zaklinjem se svojom čašću da ću javnotužilačku funkciju vršiti predano, savesno i nepristrasno i štititi ustavnost i zakonitost, ljudska prava i građanske slobode“, glasila je zakletva koju je Dolovac položila danas.\nNakon toga obratila se okupljenima zahvaljujući im na ponovnom izboru. Kako je rekla, ono što u njenom dugogodišnjem radu na funkciji tužioca neki krugovi predstavljaju kao negativnu okolnost, ona smatra da je baš time demonstirala kapacitet i sposobnost da rukovodi najvišim javnim tužilaštvom doprinoseći vladavini prava i stvaranju bezbednijeg društva za građane.\nRekla je da dužnost preuzima svesna svih obaveza i dužnosti.\n„Svedoci smo da je postalo uobičajeno da se javno tužilaštvo smatra bitnom ako ne i presudnom tačkom u rešavanju skoro svih društvenih događaja i tenzijama iako to nije uloga tužilaca u bilo kom društvu i državi. S tim u vezi javno tužilaštvo i ja kao tužilac izloženi smo do sada nezabeleženom pritisku i pretnjama, a vrlo često i uvredma u očekivanju da se u skladu sa viđenjem interesnih grupa ili pojedinaca postupanje tužilaštva usmeri i time postigne efekat koji po pravilu ima svoj efekat i u političkoj sferi”, rekla je Dolovac.\nNa kraju govora je obećala da će nastaviti “da radi na unapređenju javnih tužilaštava u svim oblastima imajući u vidu primenu novih metodologija rada, jačanje međunarodne saradnje i uvođenje novih informacionih tehnologija“.\nOna je rekla da će posebno podstaći suprotstavljanje korupciji, kriminalu, privrednom kriminalu, trgovini narkoticima, trgovini ljudima.\nUz prisustvo ministarke pravde Maje Popović, predsednice Vrhovnog kasacionog suda Jasmine Vasović, brojnih predstavnika pravosuđa i velikog broja fotoreportera i snimatelja dok su novinari čekali u holu, Dolovac je započela svoj treći mandat za koji su je prethodno poslanici izabrali 22. jula.\nPrethodno je na funkciju Republićkog javnog tužioca već birana 2009. i 2015. godine.\nDolovac je rođena 1966. godine u Novom Sadu, gde je završila Pravni fakultet 1989. godine, a pravosudni ispit je položila 1992. godine.\nRadila je kao stručni saradnik u Republičkoj upravi javnih prihoda, a kao zamenik javnog tužioca u Opštinskom javnom tužilaštvu i Okružnom javnom tužilaštvu u Novom Sadu.\nOd 2007. do 2009. godine bila je vršilac dužnosti javnog tužioca u Okružnom javnom tužilaštvu u Beogradu.\nZagorku Dolovac birala je prvo 2010. vladajuća većina koju je predvodila Demokratska stranka, a tada je kao jedan od lidera opozicije Aleksandar Vučić tvrdio da je ona “žuti” kadar pa čak i funkcioner DS-a. A onda ju je 2015. predložila tada vladajuća većina predvođena SNS-om, ali je za nju glasala i opozicija u kojoj je bila DS.\nJedini kandidat za RJT i tajno predstavljanje programa rada javnog tužilaštva\nInače, na čelo RJT-a Zagorka Dolovac došla je kao jedini kandidat koji je ispunio sve uslove. Prvo, do isteka roka nije stigla nijedna prijava osim one koju je podnela Zagorka Dolovac, da bi naknadno, po svemu sudeći poštom, stiglo još prijava.\nDržavno veće tužilaca, koje sprovodi izbor RJT-a, saopštilo je da su sve podnete prijave, osim prijave Zagorke Dolovac, odbačene- jedan od kandidata je na sopstveni zahtev povukao prijavu, jedna prijava je odbačena kao neblagovremena, a dve kao nepotpune.\nTako je Zagorka Dolovac ostala jedini kandidat za funkciju Republičkoj javnog tužioca. Početkom juna, kao kandidat za šefa tužilaštva, Zagorka Dolovac predstavila je i program za budući rad i unapređenje tužilaštva.\nUprkos tome što u svom nazivu svako tužilaštvo sadrži i reč javno, Zagorka Dolovac je to učinila bez prisustva javnosti, pred petočlanom komisijom. Iako je sve ovo u skladu sa procedurom, sporno je što je javnost za to predstavljanje budućeg rada jako važne institucije kao što je tužilaštvo, mogla da sazna gotovo samo slučajno putem saopštenja na sajtu Državnog veća tužilaca.\nNa sajtu Državnog veća tužilaca objavljen je program organizacije i unapređenja rada javnog tužilaštva za period od 2022. do 2028. godine kandidata Zagorke Dolovac.\nU tekstu na 70 strana navodi se, između ostalog, da kandidat Dolovac „veruje da je svojom saradnjom sa drugim državnim organima i koordinacijom u sprovođenju i zaštiti javnog interesa, demonstrirala kapacitet i sposobnost da uspešno rukovodi Republičkim javnim tužilaštvom i javnim tužilaštvom Republike Srbije“.\n„Nadam se da ću na taj način imati biti u mogućnosti da nadogradim prethodno ostvareno i još više doprinesem vladavini prava i efikasnom radu pravosuđa, odnosno stvaranju bezbednije društva za naše građane, kao i daljem napretku naše države u pristupanju Evropskoj uniji“, dodaje se u zaključku Plana Zagorke Dolovac koji je objavljen na zvaničnom sajtu DVT-a.\nZa javnost, u čije ime bi kao Republički javni tužilac trebalo da radi, Zagorka Dolovac ostala je gotovo nepoznata pre svega zbog činjenice da je izbegavala komunikaciju sa medijima, pa samim tim i sa javnošću. Retki su njeni intervjui i to uglavnom u štampanim medijima, a na javnim događajima takođe odbija da odgovara pa čak i da čuje novinarska pitanja.\nPoslednji slučaj koji je naišao na brojne kritike jeste postupak Republičke tužiteljke Zagorke Dolovac prilikom izglaska iz zgrade Predsedništva. Naime, televizijska kamera uhvatila je Dolovac kako izlazi iz zgrade predsedništva Srbije, a tužiteljka je papirima pokrila lice.


13.09.2021 17:03 Autor: Raport.ba\nOkružno javno tužilaštvo u Banjaluci donijelo je naredbu o obustavi istrage protiv Davora Dragičevića, zbog krivičnog djela “ugrožavanje sigurnosti” Dragana Lukača, ministra unutrašnjih poslova Republike Srpske.\nDragan Tolimir, advokat za BIRN je potvrdio da je dobio odluku banjalučkog Okružnog tužilaštva koja mu je adresirana 8. septmebra.\n“Što se mene lično tiče, ne znači mi odluka ništa”, rekao je Dragičević.\nIstraga protiv Dragičevića vođena je zbog dešavanja ispred Narodne skupštine Republike Srpske 17. decembra 2018. godine, kada su građani okupljeni oko grupe “Pravda za Davida”, predvođeni Dragičevićem protestovali što je Lukač ponovo predložen za ministra unutrašnjih poslova.\nTagovi: David Dragičević Davor Dragičević Dragan Lukač Pravda za Davida


Vučić: Užasno sam uplašen, novi soj korone je stigao u Srbiju - Telegraf.rs\n24/01/21 | 11:06 ≫ 12:27\nKada je reč o "britanskom soju" korona virusa, koji je za 30 odsto smrtonosniji, on je saopštio da je jedan slučaj registrovan u Srbiji\nPredsednik Srbije Aleksandar Vučić gostovao je u emisiji Jutro na Prvoj, gde je govorio o aktuelnim temama. Vučić je rekao i da je u Srbiju stigao novi soj korona virusa, ali da je uspešno izlovan.\nKada je reč o novom soju korona virusa, koji je za 30 odsto smrtonosniji on je saopštio da je novi soj stigao u Srbiju.\n- Britanski soj korona virusa je stigao u Srbiju i užasno sam uplašen - rekao je Vučić i otkrio na koji način je on dospeo u našu zemlju.\n- Važno je da smo to ispratili, otkrili sve kontakte i taj slučaj izlovali i da danas možemo da kažemo, sa nadom, da smo to zaustavili. Inače ako nam se to dogodi biće pakao za našu zemlju - istakao je predsednik.\nOn je podvukao da nema razloga za paniku i da se sve prati i da je važno da se nabavi što više vakcina. Predsednik je istakao da ima strah od svakog telefonskog poziva u kome mu neko kaže da ne možemo da nabavimo vakcine, ali da to bude nešto pre marta.\n- Zabrinut sam, iza nas je besana noć. Teže je nabaviti vakcinu nego nuklearno oružje - rekao je predsednik. On je naglasio da koliko sutra Srbija bude treća u Evropi kada je vakcinacija u pitanju na sto hiljada ljudi.\n- Danas očekujemo da bude vakcinisano 50.000 ljudi i sa druge strane u svetu smo deveti, a mislim da možemo da budemo sedmi ili šesti u naredna dva-tri dana - istakao je Vučić.\nOn je podsetio kako je sve teklo i da je bilo pomena o tome da treba da se održi referendum o vakcinama.\n- Danas očekujemo da bude vakcinisano 50.000 ljudi - rekao je predsednik - Foto: Printskrin/PRVA TV\n- Mi bismo izgubili hiljade života više, a ponosan sam jer smo pametnom politikom uspeli da spasemo hiljade života više - rekao je Vučić.\n- Ja sam u jednom izveštaju pročitao da je kineska vakcina najbolja i trudio sam se da do nje dođemo. Ali ono što me je, da budem iskren, razbesnelo kada sam pročitao sve izveštaje o nabavkama, pojedine zapadne zemlje su naručivale vakcine po 5-6-7 puta više nego što imaju ljudi. Onda dolazite do toga da vam kažu da uđete u Covax program i prvi plaćamo za razvoj vakcine, da bismo preko EU od tog programa primili vakcinu - rekao je predsednik i rekao da je iz tog programa dobijeno nula vakcina.\n- Pokušaćemo da napravimo fabriku za proizvodnu vakcina jer će korona da živi sa nama godinama - Aleksandar Vučić / Printskrin: PRVA TV\nKada je reč o zabrinutosti građana da li će moći da prime revakcinu on je rekao da će svi koji su primili vakcinu primiti i revakcinu, istu onu koju su već primili.\n- Srbija je nabavila jeftinije vakcine, a na crnom tržištu će ići do 500 evra za vakcinu, rat je ljudi i u pitanju su ljudski životi. Pitanje vakcine je pitanje ekonomskog opstanka - podvukao je predsednik.\n- Najveći broj vakcinisanih imamo u Nišu, pogodilo se da tamo gde imamo najveći broj preminulih od korone sada imamo i najveći broj vakcinisanih - kazao je.\nOn je kazao da ima uslova da se vakciniše ali da nije doneo odluku o danu.\nVučić je kazao da ima uslova da se vakciniše ali da nije doneo odluku o danu - Aleksandar Vučić / Printskrin: PRVA TV\n- Ne znam kada će lekari dozvoliti da se moj otac vakciniše, majka je primila kinesku. Ja bih primio kinesku vakcinu, ali razmišljam ima li smisla s obzirom da sam mlađi i nisam toliko bolestan, ima li smisla - rekao je Vučić.\nOn je kazao da ima uslova da se vakciniše ali da nije doneo odluku o danu - Printskrin: Prva TV\nNa pitanje koliko su izjave, kao što je izjava Bakira Izetbegovića da su Srbi loš narod, opasne Vučić je rekao da je najlakše uvrediti Izetbegovića, ali da je Srbija u svakom smislu najveća u regionu Zapadnog Balkana i kada imate takvi situaciju onda veliki moraju da vode računa.\n- Kada vodite državu, morate da budete fokusirani i da čuvate mir. Interes Srbije je da se nastavi ovakav razvoj. Da bi se smanjile razlike Srbija će morati da uloži još u Republiku Srpsku. Kada se takve stvari dese, prećutite, a oni govore o sebi - rekao je predsednik.\n- Prosečna plata u Srbiji u novembru je bila 518 evra, sa ovim povećanjima idemo na 540 evra, ubedljivo najbolja u regionu. To su realne plate i ne pričam čak ni u dinarima - rekao je Vučić ističući zašto se neke od izjava čuju.\nTo, kaže, znači da je prosečna plata u Beogradu ide preko 650 evra.\n- Za nas je važno da sačuvamo Srpsku listu i istovremeno se pripremimo na žestoke pritiske. Nesumnjivo je da će pobediti snage koje su za Veliku Albaniju. Haradinaj se sada gura da on bude taj koji će biti predsednik tzv. Kosova umesto Osmanijeve i onda će izaći sa idejom o Velikoj Albaniji i onda će reći da je kompromis da mi priznamo Kosovo - rekao je Vučić i dodao da će sa takvom idejom doći i stranci.\n- Predstoji nam užasno teško proleće, leto i jesen. Nije lako, ali treba da znamo šta nas očekuje - objasnio je predsednik - Foto: Printskrin/Prva TV\n- U svakom smislu predstoji nam užasno teško proleće, leto i jesen. Nije lako, ali treba da znamo šta nas očekuje - objasnio je predsednik.\nKada je reč o dešavanjima u Americi on je rekao da je bio šokiran onime što se dešavalo u Srbiji tokom leta, misleći na demonstracije zbog mogućih mera protiv korona virusa, odnosno uvođenja policijskog časa.\n- Trebalo je da uvedemo policijski čas tada, spasili bismo bar 400-500 ljudi, sad vam kažem bio sam u pravu - rekao je predsednik.\n- Ako budem video mogućnost da neko drugi pobedi u prvom krugu, neću se kandidovati. Ne želim da budem umoran, ali daleko su nam izbori - kratko je prokomentarisao i dodao da ga u ovom trenutku ne zanimaju izbori već da rešava probleme građana.\nKada je reč o razdvajanjima izbora on je rekao da za to nema potrebe jer se troše pare.\nNASLOVNE STRANE SUTRAŠNJIH NOVINA: Prelistavanje štampe za petak, 26. februar 2021. godine\n24. januar 2021 | 18:21\n24. januar 2021 | 18:20\nPa ovaj virus izmutira ocas, ko ga programirao enzlezi,\n24. januar 2021 | 18:13


Objavljeno: 08. Oct 2021. 16:10:06\nUjedinjeno Kraljevstvo će snažno podržati Ameriku i ostale partnere u sankcijama protiv korumpiranih osoba u BiH\nAmbasada SAD u Sarajevu obavezala se da će sa partnerima koji zagovaraju isti cilj povećati obim razmjene informacija.\nAmbasador Nelson sastao se 4. oktobra sa ambasadorima i drugim predstavnicima ambasada Austrije, Njemačke, Italije, Nizozemske, Švedske i Ujedinjenog Kraljevstva kako bi diskutovali o sredstvima, metodama i najboljim primjerima iz prakse koji će obezbijediti da korumpirani pojedinci snose odgovornost za svoja djela radi bolje budućnosti za sve građane BiH.\nPosvećenost Ambasade SAD tome da korumpirani pojedinci snose odgovornost za svoja djela ogleda se i u preduzimanju novih koraka u smislu poništavanja postojećih ili odbijanja izdavanja novih viza, kako poslovnih tako i turističkih, za putovanja u Sjedinjene Države onim pojedincima koji su umiješani u korupciju.\nUjedinjeno Kraljevstvo će snažno podržati Ameriku i ostale partnere u sankcijama protiv korumpiranih osoba u BiH, sapšteno je danas iz Ambasade Velike Britanije.\n"Ujedinjeno Kraljevstvo je predano u borbi protiv korupcije u Bosni i Hercegovini, skupa sa onima koji dijele našu predanost, uključujući razmjenu informacija i jačanje i izgradnju kapaciteta. Potpuno se slažemo sa Sjedinjenim Američkim Državama i našim ostalim partnerima na temi da se radi više na promociji transparentnosti i sprečavanju korumpiranih pojedinaca da izvuku korist iz svojih kriminalnih aktivnosti te da se pruži podrška onima koji rade na iskorijenjenju korupcije", stoji u saopštenju iz Ambasade Velike Britanije u BiH.\nNaglašeno da će i partneri koristiti sankcije kada i gdje ocijene da će biti najučinkovitije, na osnovu dokaza, a bit će usmjerene prema onima koji su odgovorni za ozbiljnu korupciju.\nBritanski ambasador Matthew Field je istakao da Velika Britanija blisko sarađuje sa partnerima istomišljenicima u borbi protiv korupcije i da još mnogo toga treba učiniti u Bosni i Hercegovini.


Zaharova: Šteta od sankcija koje trpe Rusija i Zapad meri se stotinama milijardi dolara - Sputnjik Srbija\nZaharova: Šteta od sankcija koje trpe Rusija i Zapad meri se stotinama milijardi dolara\n16:48 04.05.2021 (osveženo 17:12 04.05.2021) Preuzmite kraći link\nŠteta koju trpe Rusija, ali i zapadne zemlje meri se stotinama milijardi dolara, rekla je portparolka ruskog Ministarstva spoljnih poslova Rusije Marija Zaharova.\nNegativan uticaj „eskalacije uzajamnog sankcionog pritiska“ odražava se kako na ekonomiju Rusije tako i drugih zemalja, rekla je ona.\n„Procene koliko iznosi uzajamna šteta variraju ali se meri stotinama milijardi dolara“, rekla je Zaharova u intervjuu za TV „RT“.\nOna je navela da Moskva sada radi na merama u cilju snižavanja zavisnosti domaće ekonomije od američkog dolara, kao i radi suprotstavljanja uticaju američke valute na čitav svet.\nPrema njenim rečima, te mere odnose se na širu upotrebu nacionalnih valuta prilikom finansijskih transankcija sa Kinom i Turskom, kao sa zemljama BRIKS.\nPodsetimo, odnosi Rusije i Zapada pogoršali su se zbog situacije u Donbasu, gde je Kijev 2014. godine pokrenuo vojnu operaciju protiv samoproglašene Donjecke i Luganske republike, kao i zbog Krima, koji je ponovo ušao u sastav Rusije posle referenduma na poluostrvu.\nMarija Zaharova, sankcije, Zapad, Rusija


Očaj: Oplakivanje ubijene palestinske devojčice\nI Hamas ima svoj špil\nTEL AVIV (Tanjug) - Radikalna islamska organizacija Hamas je u nekoliko gradova na Zapadnoj obali i u pojasu Gaze delila ovih dana špil karata s fotografijama izraelskih lidera, poput američkog špila traženih iračkih zvaničnika.\nIste slike objavljene su i na veb-sajtu Hamasa. Na kartama su likovi premijera Arijela Šarona, njegovog prethodnika, bivšeg predsednika vlade Ehuda Baraka, Šimona Peresa, trenutno vođe izraelske opozicije, kao i visokih bezbednosnih zvaničnika, traženih od strane Hamasa. Karta s likom ubijenog ministra turizma Izraela Rehavima Zevija je precrtana.\n"Šarone, spremaj kovčege"\nDva borca Hamasa ubijena su u pojasu Gaze kada je izraelski vojni helikopter ispalio nekoliko projektila na jedan automobil. Palestinski ministar informisanja Nabil Amr izjavio je da je napad na izbeglički logor u Burejdžu uništio sve šanse za nastavak pregovora sa Izraelom i pozvao SAD da se angažuju da zaustave nasilje. Najmanje 10.000 ljudi uključilo se u pogrebnu povorku pre sahrane dvojice boraca, od kojih su mnogi pucali u vazduh, pozivali na osvetu povicima: "Šarone, spremaj kovčege".\nZevija su ubili pripadnici levičarskog Narodnog fronta za oslobođenje Palestine u oktobru 2001. Na sajtu piše da su 16 Izraelaca, čiji su likovi u špilu, samo prvi u seriji zvaničnika na meti Hamasa.\nVojno krilo organizacije Fatah palestinskog lidera Jasera Arafata - Brigade mučenika Al Akse - takođe je objavilo svoju listu traženih zvaničnika izraelske vlade. Leci sa njihovim imenima su deljeni na Zapadnoj obali i u pojasu Gaze. U vrhu liste je Šaron, uz apel Palestincima da ga ubiju.


Portal još nije potpuno spreman, prvi korisnici već registrovani - Ekonomija - Dnevni list Danas\nPočetna » Ekonomija » Portal još nije potpuno spreman, prvi korisnici već registrovani\nPrijavljivanjem angažovanja sezonski radnici dobijaju veću sigurnost\nPortal za prijavu sezonskih radnika, koji su pre dva dana predstavili premijerka Ana Brnabić, dva ministra – za rad Zoran Đorđević i poljoprivrede Branislav Nedimović, zatim ambasador Nemačke Tomas Šib i direktorka Poreske uprave Dragana Marković – još u potpunosti nije spreman za prve korisnike.\n0Piše: M. N. S. 17. januara 2019. 20.45 Izmenjeno: 18. januara 2019. 00.46\nFoto: EPA/ ROLF HAID\nIako je najavljeno da će poslodavci za desetak minuta moći da prijave radnike koje angažuju u poljoprivrednim radovima, procedura da bi dobili status korisnika nije tako jednostavna, a uputstvo za registraciju još nije „okačeno“ na portal. Na mestu gde bi trebalo da stoji, očitava se tekst „Stranica u izradi“. Da nije tako jednostavno ukazuje i najava Naleda, koji je partner u ovom projektu, da će u narednih nekoliko meseci širom Srbije organizovati čak 60 obuka za korisnike, poslodavce. I pored toga, u Poreskoj upravi, koja je inače na portalu navedena kao tehnička podrška projektu, kažu da već ima prvih registrovanih korisnika.\nKako je Danasu objašnjeno, da bi se poslodavac registrovao i mogao nadalje da vrši prijavu angažovanih sezonskih radnika, potrebno je da najpre otvori i popuni aplikaciju koja se nalazi na stranici „prijavi se“. Potom je neophodan elektronski sertifikat, koji se može dobiti u Pošti, Privrednoj komori za firme i preduzetnike ili za fizička lica u MUP-u prilikom vađenja lične karte. Potom se ide na prijavu, odnosno otvara se aplikacija koja ima formu kalendara, na kojoj poslodavac označava datum i ukucava spisak radnika koje prijavljuje.\nPrvog radnog dana u mesecu za prethodni mesec se kreira poreska prijava na osnovu koje poslodavac dobija zaduženje i podatke za plaćanje. Za državu će izdvojiti 300 dinara po radniku za svaki dan angažovanja, a time sezonski radnici dobijaju pravo na socijalno, penziono i osiguranje od povreda na radu. Taj efekat nije zanemarljiv ako se ima u vidu da više od 95 odsto radnika u poljoprivredi radi na crno i da osim nadnice oni do sada nisu imali pravo ni na jedan vid zaštite koja proističe iz radnog odnosa. Ipak, ovaj vid angažovanja sezoncima neće uskratiti pravo na socijalnu pomoć ukoliko su je koristili, niti ih „skida“ sa evidencije nezaposlenih. Država veruje da će u velikoj meri smanjiti rad na crno u poljoprivredi i računa na dodatne prihode u budžetu od 15 miliona evra. Kako je najavljeno, do kraja februara ovaj model pojednostavljene prijave sezonaca moći će da se obavi i telefonom, a do kraja godine i druge kategorije, poput građevinara, dobiće svoj portal za prijavljivanje povremeno angažovanih radnika.


BalkanMagazin :: Srpska čeličana (ne) staje\nSrpska čeličana (ne) staje\nponedeljak, 28. maj 2012 21:30\nU smederevskoj železari neće biti prekinuta proizvodnja. Održava se redovna proizvodnja do 60.000 tona čelika mesečno, nije planirano zaustavljanje rada druge visoke pećin kao ni slanje radnika na prinudni odmor, tvrdi Predrag Umičević, predsednik Skupštine privrednog društva Železara Smedereva.\nU Železari Smederevo neće biti obustavljena proizvodnja. Kompanija radi u skladu sa biznis planom i trenutnom situacijom na svetskom tržištu čelika, tvrde nadležni u toj fabrici.\n„Nije u planu zaustavljanje rada druge visoke peći, niti slanje radnika na prinudni odmor, dok je nabavka sirovina ugovorena do kraja juna. U železari se održava redovna proizvodnja na oko 70 do 80 odsto kapaciteta jedne visoke peći, ili do 60. 000 tona čelika mesečno,“ rekao je za Tanjug Predrag Umičević, predsednik Skupštine privrednog društva Železara Smedereva.\nŽelezara sada ne radi punom snagom, iako su zahtevi na tržištu nešto veći nego proizvodnja, jer je cena čelika nepovoljna i nastavlja da pada, pa bi veća proizvoidnja generisala gubitke, rekao je Umičević i istakao da je cilj da se sa sadašnjom proizvodnjom održe kupci da bi se, u slučaju promene cene čelika na svetskom tržištu, povećao nivo proizvodnje.\n„Ne ide se na neke velike porudžbine sirovina i zbog tendera za strateškog partnera, koji je otvoren do 11. juna a do polovine narednog meseca očekuju se neke informacije po tom pitanju,“ izjavio je Umičević.\nSpekulacijama o zaustavljanju druge visoke peći u železari pokušava se odluka Vlade Srbije o održavanju proizvodnje vezati za izbore, što nema veze, kao ni tender, mišljenja je Umičević koji je izrazio uverenje da će i nova Vlada Srbije, nastaviti u „istom ovom ritmu“, kada je u pitanju Železara Smederevo.\n„Kompanija radi u skladu sa biznis planom, zahtevima tržišta i sa proizvodnjom u drugoj visokoj peći,“ izjavila je portparol Železare Smederevo Dušanka Ranković.\nI predsednik nezavisnog sindikata u železari Mileta Gujaničić juče je rekao za Tanjug da druga visoka peć u Železari Smederevo neće biti stavljena u „tihi hod“, jer kompanija ima ugovorene poslove za naredna dva meseca.\nPogoni u železari trenutno rade smanjenim kapacitetom sa kratkim pauzama do pet dana, pa je uprava pozvala radnike da dobrovoljno odu na plaćeno odsustvo, objasnio je Gujaničić i istakao da se čeka isticanje produženog roka na tenderu za izbor strateškog partnera i izrazio optimizam u vezi sa tim.\nTendera za strateškog partnera otvoren do 11. juna\nMinistarstvo finansija Srbije je 18. aprila objavilo tender za izbor strateškog partnera za Železaru Smederevo, u kojem je krajnji rok za dostavljanje obavezujućih ponuda bio 4. maj.\nNa osnovu zahteva učesnika na tenderu, Vlada Srbije je do 11. juna produžila rok za dostavljanje obavezujućih ponuda za izbor strateškog partnera za Privredno društvo za proizvodnju i preradu čelika Železara Smederevo. Zainteresovani kupci treba da uz ponudu dostave garanciju od milion evra.\nPrijavu za učešće u transakciji do sada su podneli : Junajtid plzen (United Pilsen) S.A. Luksemburg, Donjecki stil grup (Donetsksteel Grpup) iz Ukrajine i Ural majning end metalurdžikal kompani (Ural Mining and Metallurgical Company) iz Ruske Federacije, navedeno je u saopštenju vladine Kancelarije za saradnju s medijima.\nJunajtid plzen je u vlasništvu ruskog biznismena Igora Šamisa, u čijem sastavu je i kompanija Bumaš, iz Iževska u Rusiji, proizvođač mašina i opreme za industriju papira, eksploatacije nafte i čeličnih cevi.\nPoslovna imperija Šamisa obuhvata i nekadašnju železaru fabrike Škoda, u Plzenju - Plzen stil, preduzeće sa 900 zaposlenih.\nUkrajinski Donjeck stil ima rudnik kamenog uglja, dve fabrike za proizvodnju koksa i dve železare i u grupi je najvećih proizvođača koksa u Evropi.\nTreći ponuđač, ruski Ural majning end metalurdžikal, spada među najveće kompanije u Rusiji, a u sastavu ima više od 50 firmi koje posluju u okviru rudarskog i metalurškog sektora i automobilske industrije.\nDržava vlasnik smederevske železare\nŽelezara je od kraja januara u državnom vlasništvu, nakon otkupa za jedan dolar od američkog Ju-Es stila, koji se povukao iz Srbije jer je poslovao s gubicima.\nJu-Es stil je 2003. kupio smederevsku železaru u stečaju.\nPrva visoka peć u smederevskoj železari stavljena je na „tihi hod“ u jesen 2008. godine. Proizvodnja u čeličani bila je privremeno obustavljena u februru 2012. godine, zbog niskih temperatura i nemogućnosti dopremanja sirovina.\nList Politika je juče navela, bez pozivanja na izvor, da će samo dve nedelje pred isteka tendera za prodaju železare, oko 5.000 radnika te fabrike drugi put od početka 2012. godine biti poslato kući do daljnjeg, kao i da će druga visoka peć biti stavljena u „tihi hod“.


Uspeh kao rezultat sedmogodišnjeg rada – Podrinske\nUspeh kao rezultat sedmogodišnjeg rada\nPrijem u Gradskoj kući za glumce Omladinskog pozorišta „Vožd“ iz Mišara\nPredsednik Skupštine grada Šapca Nemanja Pajić priredio je u petak u Gradskoj kući prijem za glumce Omladinskog pozorišta „Vožd“ iz Mišara, koji su u prethodnoj godini ostvarili izuzetan uspeh i sa predstavama „Putujuće pozorište Šopalović“ i „Zona Zamfirova“ osvojili 13 nagrada.\nPajić je istakao da je ponosan na mlade ljude koji, osim što zahvaljujući svom talentu i radu, ostvaruju rezultate, aktivno učestvuju i u društvenom životu grada i bave se volonterizmom.\n-Grad prepoznaje da su ovo mladi, kreativni ljudi koji su se izdigli iz uobičajenosti i prosečnosti i rešili da uzmu aktivno učešće u društvenom životu. Oni uživaju u tome što rade, o čemu svedoče priznanja, ali najveće je ono priznanje koje se dobije od publike, a oni ga već imaju. Pored uspeha koje nižu kao glumci, drago mi je da su društveno odgovorni, volontiraju u mnogim ustanovama grada Šapca i uzimaju učešće u javnom životu, što je za pohvalu i služi na ponos grada. Na nama je da ih podržimo i ohrabrimo da ubuduće ostvaruju još veće uspehe- naglasio je Pajić.\nDušan Simić, glumac, scenarista i režiser predstava, naveo je da je postignut uspeh plod ne jednogodišnjeg, već sedmogodišnjeg rada. Članovi pozorišta su poslednje dve godine bili najproduktivniji, budući da su kao studenti različitih fakulteta, a neki od nedavno i svršeni studenti, sazreli u umetničkom smislu i ostali verni pozorištu. Značajna im je bila i podrška Grada njihovim kreativnim projektima posredstvom konkursa u oblasti kulture.\n-U prethodnoj godini osvojili smo sedam nagrada sa predstavom „Putujuće pozorište Šopalović“, ove godine sa „Zonom Zamfirovom“ šest, što mislim da je veliki uspeh, jer se ni sa jednog festivala nismo vratili bez nagrada. Dve uspešne godine su iza nas, za godinu i mesec dana 13 nagrada je osvojeno, što je veliki uspeh i mislim da bi se time ponosilo jedno profesionalno pozorište, a kamoli omladinsko. Veoma mi je drago što smo danas ovde predstavili naš dugogodišnji rad i dobili priliku da zajedno razgovaramo o budućnosti, jer mislim da su mladi budućnost ovog grada, da smo zaista uradili i da ćemo tek uraditi velike stvari. Ne samo što smo na selu pokrenuli pozorišnu umetnost, nego je naša publika iz Šapca, tako da već imamo svoju publiku koja nas voli, traži naše predstave a nagrade su dokaz svega i verujem da će narednih godina biti toga više, da ćemo imati više članova i da ćemo raditi još bolje- istakao je Simić.\nScenario i režiju predstava potpisuju Dušan Simić i Marko Ribić. Na festivalu Omladinskih scena Srbije u Beloj Palanci „Zona Zamfirova“ ponela je laskavo priznanje- najbolja predstava po oceni žirija i publike.\n-Zadatak režije nije bio samo naš, to je i zadatak celog tima, i svega toga ne bi bilo da nije bilo divnih ljudi iz KUD „Abrašević“, Gradske uprave i autoprevoznika „Joksimović“, jer su svi uvek imali sluha za nas i izlazili nam u susret. To je jedan veliki timski rad i nedostajanje bilo koje karike iz celog tog lanca ne bi donelo ove nagrade, pet festivala i ovakvo druženje- podvukao je Ribić.\nBudući da je ovo jedino pozorište ovakvog tipa koje postoji na teritoriji grada Šapca, nadaju se adaptaciji prostora, kako bi brojna publika češće uživala u njihovim predstavama. Dom kulture u Mišaru je sada u vlasništvu Grada i nalazi se pod ingerencijom Narodnog muzeja u Šapcu.


Zelenije poslovanje uz pomoć tehnologije\nBeograd, 08. Decembar 2009. PR Objave: Najava -\nUz pomoć TelePresence uređaja predstavnici vlada, organizacija i medija moći će da učestvuju u značajnim pregovorima o klimatskim promenama čak iako se ne nalaze u Kopenhagenu.\nKopenhagen je od 7. do 18. decembra domaćin jedne od najznačajnijih svetskih diskusija o klimatskim promenama. Ciljevi ove konferencije su da se postave globalni standardi i razumevanje svih zemalja o smanjivanju emisije štetnih gasova koji su uglavnom uzrokovani ljudskim faktorom.\nKompanija Cisco pridružila se opštim naporima svetskih zvaničnika u omogućavanju tehnologija koje će unaprediti kvalitet konferencije, bez dodatnih zagađivanja. Kompanija je sarađivala sa Danskom vladom u instaliranju Cisco TelePresence uređaja i mrežnih rešenja koja će konferencijska zbivanja da povežu sa gradovima širom sveta.\n- Nova platforma (Cisco’s Global Climate Change Meeting Platform), koja uključuje Cisco TelePresence, audio i konferencijske servise, napravljena je tako da pomogne delegatima širom sveta da istovremeno diskutuju, bez gubljenja vremena i novca na službena putovanja do Danske.\n- Ona će povezivati konferencijsku dvoranu Bella Center u Kopenhagenu sa nizom državnih, UN i Cisco predstavništava širom sveta putem privatne IP mreže.\n- Uz pomoć TelePresence uređaja predstavnici vlada, vladinih i nevladinih organizacija, kao i predstavnici medija, moći će po prvi put da prisustvuju značajnim sastancima i pregovorima o klimatskim promenama iz sopstvenog doma ili drugih lokacija u Kopenhagenu.\n- Cisco platforma omogućava direktan audio, video i Internet prenos događaja u konferencijskim prostorijama na 12.000 – 15.000 adresa delegata iz više od 192 zemlje, kao i na 3.000-4.000 adresa medijskih predstavnika širom sveta. Montirana platforma za pregovore biće dostupna ministrima, pregovaračima i investitorima tokom 2010. godine.\n"Najveća prednost ovakvog pristupa pregovaranju je redukovanje emisije gasova. Zbog globalne konferencije kao što je ova čak 92 procenta štetnih gasova emituje se zbog avio transporta učesnika na i sa događaja. Očigledno, ove godine ti procenti će biti znatno niži, jer će mnogi prisustvovati virtuelno. To je jedan od direktnih primera pozitivnog uticaja tehnologije. Druga prednost je što je sada omogućeno i zemljama "trećeg sveta" kojima su ranije službena putovanja bila veliki trošak, ravnopravno učestvovanje na konferenciji. Postoji veliki broj lokacija širom sveta odakle je moguće prisustvovati dešavanjima u Kopenhagenu" – rekao je Svend Oling iz danskog Ministarstva inostranih poslova.\nTehnologija ima veoma bitnu ulogu u "hvatanju u koštac" sa svetskim klimatskim promenama. Porast video saobraćaja, virtualizacije i objedinjenih komunikacija u velikoj meri pomaže da se smanji količina energije kao i potreba za dugim putovanjima, istovremeno pružajući efikasniji način života u skladu sa principima održivog razvoja.\nKompanija Cisco posvećena je tome da pruži uređaje i usluge u skladu sa društveno korporativnom odgovornošću, i da pomogne klijentima da dostignu ciljeve koji se odnose na očuvanje životne sredine. Šansa za IKT industriju je da smanji sopstvene emisije, istovremeno pomažući drugim organizacijama da i oni redukuju zagađenje. Cisco vizija je jednostavna: Ukoliko organizacija ima Internet konekciju, može da posluje u skladu sa održivim razvojem.\ncisco, klimatske promene, tehnologija, telepresence, pregovori\nUzrok tegoba vezanih za kičmeni stub koji rezultira bolom i ukočenošću, uglavnom leži u načinu... Više...\nq: 19 - t: 0.04265 sec


Mediji – propagandno sredstvo stranaka | Autonomija\nVećina uticajnih medija u Srbiji se tokom izborne kampanje pretvorila u propagandno sredstvo za reklamiranje stranaka i nije služila informisanju građana, a uz to, mediji su najviše izveštavali u korist vladajuće koalicije, rezultat je danas predstavljenog istraživanja Biroa za društvena istraživanja.\n„Mediji u kampanji nisu biračima dali pravu i objektivnu sliku i građani su zbunjeni propagandnim izveštavanjem, a nisu otvorene najvažnije teme poput promene Ustava i korupcije, jer su glavne teme bile investicije i međusobne optužbe“, rekao je glavni istraživač Biroa Zoran Gavrilović na konferenciji za novinare u Medija centru.\nGavrilović je rekao da su ubedljivo najzastupljenije na televizijama i u štampanim medijima koalicije okupljene oko Demorkatske stranke (DS) i Sprske napredne stranke (SNS), ali da je SNS manje zastupljena u pozitivnom tonu, naročito u dnevnom listu Blic, u kojem je negativna većina tekstova o SNS.\nIvan Godarski (Godarsky) iz slovačke organizacije MEMO 98 rekao je da mediji u Srbiji ne koriste mogućnost da izveštavaju kritički, nego izveštavaju propagandno, što dovodi u pitanje njihovu nezavisnost, a kao posledicu ima nepotpuno obaveštavanje građana.\nIstraživanje je pokazalo da su najobjektivniji mediji Radiotelevizija Srbija i dnevni list Danas koji su vreme posvećeno stranakama podelili na ravne časti i pođednako kritično izveštavali o političkim akterima.\nUpitan koliko je negativnih priloga bilo na Dnevniku 2 RTS-a o kandidatu DS za predsednika Srbije Borisu Tadiću i u Vestima u 7 na televiziji Studio B o gradonačelniku Beograda Draganu đilasu, jer ta dva medija finansiraju građani, Gavrilović je odgovorio da za Dnevnik 2 „nema podataka o Tadiću“, a da je na Studiju B od 12 minuta u izbornom bloku đilas bio pozitivno predstavljen 11 minuta, a minut neutralno.\nIstraživanje je pokazalo i da je 27. aprila gostovanjem Tadića u emisiji „Informativno veče sa Ivanom Ivanovićem“ na Prvoj srpskoj televiziji „drastično prekršeno“ Opšte obavezujućeg uputstva Republičke radiodifuzne agencije (RRA) u kojem se navodi da kandidati tokom kampanje ne bi trebalo da gostuju u zabavnim emisijama.\n„To je favorizovanje Tadića i klasičan pi-ar, što je krajnje problematično kada se ima u vidu obavezujuće uputstvo RRA, koja, međutim, još nije reagovala tim povodom“, rekao je Pavle Dimitrijević iz Biroa za društvena istraživanja.\nIstraživanje je pokazalo i da se u medijima vodi „funkcionerska kampanja“ u kojoj se izvan izbornih blokova pojavljuju stranački kandidati u ulozi državnih funkcionera o kojima se izveštava mnogo i pozitivno i da su na taj način najviše zastupljeni kandidati DS – premijer Mirko Cvetković i ministri odbrane i poljoprivrede Dragan šutanovac i Dušan Petrović.\nIstraživanje je sprovedeno od 15. aprila do 27. aprila.\nPosmatrane su televizije RTS, B 92, Pink, Prva srpska televizija, Studio B i RT Vojvodina, dnevni listovi Politika, Blic, Večernje novosti, Danas i Pravda, kao i internet portali B 92, Pres, Kurir i Mondo.\nDanas je predstavljeno treće istraživanje u okviru tog projekta, a prvo je sprovedeno od 18. marta do 31. marta, dok je drugo urađeno od 1. aprila do 14. aprila.


Hodzaj: Albanci u Srbiji imaće podršku kosovskih institucija - Bujanovačke\nPočetna NASLOVNA Hodzaj: Albanci u Srbiji imaće podršku kosovskih institucija\nHodzaj: Albanci u Srbiji imaće podršku kosovskih institucija\nBujanovačke9. avg 2019.NASLOVNA, POLITIKA0\nBujanovac, Priština, 9. avgust 2019. (Foto Klankosova)- Potpredsednik kosovske vlade Enver Hodžaj sastao se sa predsednikom Preševa Šćiprimom Arifijem, a fokus ovog sastanka bio je na pravima Albanaca u Preševskoj dolini, prenosi Klankosova.\nHodžaj je naglasio da “neće nedostajati podrška Kosova za Dolinu.”\nDodao je da bi Kosovo trebalo da insistira na punom reciprocitetu za prava Albanaca u Preševskoj dolini, “baš kao što postoje i prava srpske manjine na Kosovu”.\n„Građani Preševske doline imali su i imaće podršku kosovskih institucija u ostvarivanju i garantovanju svih njihovih prava. Kosovo mora insistirati na punoj uzajamnosti sa pravima srpske manjine na Kosovu. „\nDrugi čovek Demokratske partije Kosova, između ostalog, rekao je da se bez poštovanja manjinskih prava ne može graditi region.\n„Bez punog poštovanja manjinskih prava, budućnost regiona ne može se graditi. Nova vlada sa DPK će pojačati međusobne kontakte i spremna je da garantuje direktan uticaj na poboljšanje života građana u Preševskoj dolini.”\nPrevious PostOdbor za ljudska prava: Postoji napredak u verskim slobodama Next PostBujanovčani uhapšeni zbog droge, među njima i maloletnik


Pre nego što ih je štamparska presa učinila jeftinim i lako dostupnim, knjige su u srednjem veku bile neverovatno retke i dragocene. Pre mogućnosti da se masovno štampaju, svaka knjiga je pažljivo prepisivana što je zahtevalo hiljade sati rada na samo jednom primerku.\nU kasnom srednjem veku počele su da se otvaraju biblioteke, u kojima su knjige vezivane lancima za police. Tako je posetiocima omogućeno da čitaju, dok su vredne knjige bile obezbeđene od potencijalnih lopova.\nLanci su postavljani na uglu korica knjige i bili su dovoljno dugi da se knjiga preuzeta sa police može čitati, ali ne i izneti iz biblioteke. Sa pronalaskom štamparske mašine, pravljenje kopija je olakšano, a cena knjiga značajno opala. Do kasnih 1800-tih, praksa vezivanja knjiga u lance je odumirala i danas postoji svega nekoliko biblioteka u lancima, sačuvanih isključivo kao istorijsko nasleđe.\nizvor: Medival Fragment, Atlas Obscura\nSopček Đura, 20 Aug 2016\nDa li postoje reči kojima se može opisati nemerljivo bogatstvo koje predstavljaju sve ove sačuvane knjige!?


Tumba uputio poziv i fudbaleru Vojvodine! - Sportske.net\nTumba uputio poziv i fudbaleru Vojvodine!\nLjubiša Tumbaković rešio da uputi još jedan poziv.\nU19 - ''Orlići'' bez pobede na Banovom brdu''Ben odlično simulirao, Voždovac oštećen'', Raka Đurović otkrio i jednu od ranijih ''sumnjivih radnji''Duća, Pavkov i Miletić iznenadili školarce na času, delili im pokloneKolarov: ''Ko se razume u materiju...''Tumba promenio mišljenje o VAR-u, oglasio se i Kolarov\nSelektor reprezentacije Srbije Ljubiša Tumbaković uputio je još jedan poziv za utakmice protiv Paragvaja i Litvanije.\nPoziv je dobio golman Vojvodine, Emil Rockov.\nPrvobitno su bili pozvani Marko Dmitrović, Predrag Rajković i Boris Radunović, pa se postavlja pitanje da li je došlo do povrede jednog od njih trojice.\nZa sada iz Fudbalskog saveza nema informacija, ali sa druge strane se Vojvodina pohvalila pozivom koji je zaslužen imajući u vidu formu Emila Rockova u poslednje dve sezone.


Skupština Crne Gore odbila utvrđivanje posledica NATO zločina\nPoslanici vladajuće koalicije u Crnoj Gori nijesu prihvatili predlog da Skupština Crne Gore formira Komisiju za utvrđivanje posledica NATO bombardovanja po zdravlje građana. Predlog je podržalo...\nPolitika prekraja prošlost (6): Falsifikat iz komšiluka\nZa Srbe ništa nije tako bolno nego kada doskorašnje "drugo oko u glavi" iščitava istoriju i događaje od pre jednog veka sa pozicije antisrpske histerije. Vlast u Podgorici, oličena u Milu...\nZavršena "talačka kriza" u Skupštini Crne Gore: Medojević na slobodi!\nDržavni tužilac Crne Gore Ivica Stanković još jednom je osujetio nameru specijalnog državnog tužioca Milivoja Katnića da hapsi opozicione poslanike, u ovom slučaju Nebojšu Medojevića,...\nVIDEO: Policija upala u Medojevićev stan, forenzičari u prostorije Pokreta za promene\nPoslanik Demokratskog fronta Slaven Radunović kazao je da je policija upala u stan poslanika DF-a i lidera Pokreta za promene Nebojše Medojevića, da pretresa stan i da iz njega iznosi određene...\nCrna Gora odbija Vučićev predlog\nInicijativa o formiranju carinske unije i zajedničkog tržišta Zapadnog Balkana nije realna i nema govora o stvaranju jedinstvenog tržišta, saopštio je tokom premijerskog sata u Skupštini Crne...\nVestionline, Vijesti 0 komentara\nMogu i batine da se dobiju: U Crnoj Gori zabranjena sloboda govora na utakmicama\nNa košarkaškoj utakmici između Mornara i Budućnosti, odigranoj u okviru finala plej-ofa domaćeg prvenstva, desio se pravi skandal pošto je policija iz dvorane “Topolice” izbacila deo...\n"Crna Gora u NATO - sjajna vest za Balkan"\nMilo ponosan: Ulazak u NATO najvažnija odluka, to je čast crnogorskoj istoriji\nCrnogorci podigli glas u Podgorici: Nećemo u NATO!\nStotinak građana protestovalo je u subotu ispred zgrade Skupštine Crne Gore u Podgorici protiv članstva u NATO.\nIn4s 0 komentara\nOpozicija nastavlja bojkot: Narod Crne Gore ne želi u NATO\nOpozicione stranke, osim SDP-a, ukazale su da nelegitimni parlament ne može doneti odluku o ulasku Crne Gore u NATO.\nVIDEO: Žestoki incidenti u Skupštini Crne Gore\nPoslanici DF-a su nakon što je ukinut imunitet njihovim poslanicima Andriji Mandiću i Milanu Kneževiću ušli u Skupštinu Crne Gore i napali poslanike Demokratske partije socijalista (DPS)...\nLeteće glave zbog hapšenja\nUkoliko Skupština Crne Gore na današnjem, na brzu ruku sazvanom, zasedanju aminuje stav svog Administrativnog odbora i skine imunitet čelnicima opozicionog Demokratskog fronta Andriji Mandiću i...


NOVI KORONA UDAR Preminulo više od 60 ljudi, skočio broj pacijenata na respiratorima - Grad Prijepolje\nGrad Prijepolje > Vesti > Društvo > NOVI KORONA UDAR Preminulo više od 60 ljudi, skočio broj pacijenata na respiratorima\nчетвртак, 3. децембра, 2020.\nPrema poslednjim podacima MInistarstva zdravlja i Instituta „Batut“ na respiratorima u bolnicama širom Srbije nalazi se 288 pacijenata.\nPodsetimo, juče smo imali 22.069 testiranih osoba, njih 7.919 bilo je pozitivno, dok je nažalost 52 preminulo lica. Prema jučerašnjim podacima, na respiratorima u bolnicama širom Srbije nalazilo se 270 pacijenata.\nTrenuti crni dnevni rekordi u Srbiji su – 65 umrlih, 7.999 pozitivnih, 288 osoba na respiratoru i 22.837 tesiranih u jednom danu. U Srbiji je trenutno hospitalizovano više od 7.700 osoba.\nPodstimo, Vlada Srbija sutra danas treba da usovoju uredbu koja se tiče novih mera, prema kojoj će od sutra, svi ugostiteljski objekti, ali i mnogi uslužni da se zatvaraju u 17 časova, a vikendom neće raditi uopšte.\nDobra vest je da u Srbiju uskro stižu dve vakcine – „Fajzerova“ i Sptnjik V“.\nU naučnom časopisu „Nature Neuroscience“ objavljen je naučni rad koji odgovara na jedno od najintrigantnijih pitanja kada se radi o bolesti KOVID-19 – zašto nestanu čula ukusa i mirisa?


Ovako za "Blic" priča tetka jedne od devojčica koje su juče nestale iz dvorišta OŠ "Ćirilo i Metodije" u Učiteljskom naselju.\nMnoga deca sama idu iz škole\nKako se ispostavilo, devojčice su svoju šetnju dugu skoro kilometar nastavile do obližnjeg supermarketa, udaljenog dve trolejbuske stanice, gde su nekoliko sati provele među rafovima prodavnice igračaka.\nKako navode zaposleni u ovom marketu, nekoliko njih je primetilo ove dve devojčice kako razgledaju igračke i izlaze iz radnje, ali ipak nisu pokušali da zadrže decu ili obaveste nadležne organe.\nOdeljenje igračaka gde su bile curice\n- Video sam devojčice kako idu stepenicama ka izlazu. Bilo mi je čudno da se same muvaju tuda. Stvar mi je poslala jasna kada je policija došla i tražila da vidi snimke sa sigurnosnih kamera - priča za "Blic" radnik obezbeđenja u ovom marketu.\nSedmogodišnjakinje su se nakon razgledanja igračaka peške uputile ka Konjarniku. Na svu sreću decu je primetila patrola policajaca koja ih je zaustavila i "proverila kuda su pošle".\n- Spas u ovoj situaciji je bio to što je jedna od njih na rancu imala zalepljen broj svoje majke i njeno ime, pa su policajci okrenuli broj i rekli gde se devojčice nalaze. Mnogo smo se uplašili - priseća se tetka jedne od devojčica i dodaje da je sada sve u najboljem redu jer su deca nakon svega odvedena svojim kućama.\nPodsećamo, incident se dogodio juče oko podneva kada je jedna od devojčica nakon završetka časova čekala početak produženog boravka, dok je druga čekala svoju baku da dođe po nju. Baka je zakasanila te su ove učenice rešile da prekrate vreme i odu iz dvorišta škole što niko od dežurnih nastavnika, ali ni školski policajac nije primetio.\nStanica ispred supermarketa\nKada je uočeno da devojčica nema nastala je opšta panika nakon čega je alarmirana i policija koja je sa mnogobrojnim roditeljima ostale dece svuda po naselju tražila ove dve učenice.\nU školi vrata zatvorena\nDirektorka nije želela da govori za medije\nDa je direktorka u kontaktu sa roditeljima dveju devojčica i da su devojčice sada normalno na nastavi je jedina informacija koja je bila dostupna u OŠ "Ćirilo i Metodije" budući da direktorka nije imala vremena da prokomentariše ceo slučaj i objasni kako je došlo do propusta koji je mogao imati teške posledice.


Mandić: Iza 'državnog udara' stoje Đukanović, Subotić i Popović\nPolitika\t08.10.2017 14:46\nJedan od lidera opozicionog Demokatskog fronta (DF) Andrija Mandić negirao je na suđenju u Podgorici umešanost u navodni pokušaj terorizma oktobra prošle godine i ocenio da je to bio „projekat” vladajuće Demokratske partije socijalista (DPS) s ciljem da se spreči pobeda opozicije na parlamentarnim izborima.\n„Želim da demontiram pred javnošću ovu optužnicu. Od vladajuće partije je osmišljen ovaj projekat, teroristički napad, i za to je utrošeno mnogo novca”, kazao je Mandić i dodao da su oni iz dana u dan obaveštavali nadležne o „zloupotrebama” uoči izbora. Mandić je kazao da iza svega stoje kontroverzni biznismen Stanko Subotić, bivši premijer Milo Đukanović i čelnik Instituta za javnu politiku Vladimir Beba Popović.\nOn je naveo da je dan i dva uoči izbora privedeno „na stotine” aktivista Fronta od kojih su „navodno” tražene informacije o protestu Fronta nakon proglašenja izbornih rezultata, koji nije bio zakazan, te da je taj politički savez podneo krivične prijave i uoči izbora obavestio javnost da će DPS organizovati provokacije.\nMandić smatra da je glavni cilj privođenja i kasnije hapšenja grupe uoči nedeljnog glasanja bio da se smanji izlaznost opozicije i pobeda na izborima. Čelnik Fronta je rekao da ne poznaje ljude koji su došli iz Srbije, a koji su uhapšeni zbog navodne umešanosti u pokušaj terorizma.\nMandić je rekao da ne poznaje ni ruske državljane Eduarda Šišmakova ni Vladimira Popova, optužene za organizatore osujećene zavere, te da ne poznaje ni penzionisanog generala Žandarmerije Srbije Bratislava Dikića.\n„Ti ljudi su na osnovu montiranog političkog procesa upleteni u paukovu mrežu koja ih je na kraju svezala i poslala u Spuž (zatvor kraj Podgorice) kako bi se zadovoljile potrebe grupe koja drži vlast 30 godina”, smatra on.\nU Višem sudu u Podgorici u toku je suđenje protiv 14 osoba optuženih za pokušaj terorizma oktobra prošle godine. Svi koji su do sada izneli odbranu negirali su krivicu.


Đaci ponovo “pali na ispitu” - Glas Srpske\nĐaci ponovo “pali na ispitu”\nMilijana Latinović 09.12.2020 07:56\nBANjALUKA, SARAJEVO - Međunarodno istraživanje je pokazalo da je znanje učenika četvrtih razreda osnovnih škola u BiH iz matematike i prirodnih nauka ispod prosjeka, zbog čega je neophodno poboljšati kvalitet nastave i suštinski promijeniti nastavne planove i programe koji bi trebalo da se zasnivaju na ishodima učenja.\nMeđunarodno istraživanje trendova u znanju matematike i prirodnih nauka “TIMSS 2019” za BiH, koje je održano u maju prošle godine u 178 osnovnih škola i 336 odjeljenja, obuhvatilo je 5.628 đaka u Srpskoj i FBiH.\nPrema rezultatima, koje je juče objavila Agencija za predškolsko, osnovno i srednje obrazovanje BiH, učenici su na testu iz matematike ostvarili 452 boda, a na testu iz prirodnih nauka 459, što pozicionira BiH ispod prosjeka TIMSS skale koji iznosi 500 bodova. Od zemalja okruženja bolja dostignuća iz matematike ostvarili su učenici iz Srbije sa 508 bodova i Hrvatske sa 509 bodova. Iz prirodnih nauka učenici iz Srbije postigli su 517 bodova, a učenici iz Hrvatske 524 boda.\nU Agenciji navode da će 15. decembra održati onlajn konferenciju na kojoj će biti predstavljena sveobuhvatna analiza prikupljenih podataka, što će omogućiti detaljan uvid u rezultate i preporuke TIMSS istraživanja, kao i praktičan način njihove primjene za unapređenje obrazovanja u BiH.\nRezultati učenika iz BiH takođe su bili ispod prosjeka i u globalnom istraživanju u obrazovanju PISA koje je sprovedeno 2018. godine. BiH je tada zauzela 62. mjesto od 79 zemalja svijeta, a svaki drugi testirani učenik ocijenjen je kao funkcionalno nepismen.\nDirektor Republičkog pedagoškog zavoda Predrag Damjanović ističe da rezultati TIMSS-a ništa ne govore o obrazovnom sistemu Srpske.\n- Agencija, nažalost, ponovo iznosi podatke kao da je riječ o obrazovnom sistemu BiH, koji ne postoji, jer je obrazovanje u nadležnosti entiteta RS, odnosno kantona u FBiH. Očekivali smo da nam se predstave pojedinačni rezultati, jer se u okviru nekih zemalja objavljuju i rezultati po regijama - rekao je Damjanović za “Glas Srpske”.\nOn je podsjetio da je Vlada RS zauzela stav da u svim međunarodnim testiranjima moraju biti prikazani rezultati Srpske.\n- Ne tvrdim da bi rezultati učenika iz Srpske bili bolji u odnosu na prikazane, ali cilj međunarodnih testiranja je da ukažu na nedostatke kako bismo znali šta da korigujemo u našem obrazovnom sistemu, a mi to iz predstavljenih rezultata ne vidimo - rekao je Damjanović podsjetivši da Srpska nije dobila ni rezultat PISA istraživanja.\nPredsjednica Aktiva direktora osnovnih škola sarajevsko-romanijske, starohercegovačke i donjopodrinjske regije Danijela Mrda rekla je za “Glas Srpske” da se proces obrazovanja stalno unapređuje.\n- Ono čime se bavimo i u čemu istrajavamo jeste da se fokus obrazovanja sa reproduktivnog, kako je nekada bilo, stavi na funkcionalno znanje, odnosno da lekcije naučene na času đaci znaju primijeniti u životu i sigurno je da će i rezultati u budućnosti biti bolji - rekla je Mrda.\nDodala je da su međunarodna testiranja drugačija od onoga na šta su đaci u Srpskoj navikli te da je i to jedan od razloga zašto su rezultati takvi kakvi jesu. Mrda je naglasila da ne treba da zanemarimo činjenicu da se đaci iz Srpske sa međunarodnih takmičenja uglavnom vraćaju okićeni medaljama te da je to jedna od potvrda njihovog znanja, koje je samo potrebno unaprijediti kako bi rezultati bili još bolji.\n- BiH je zapala u krizu učenja i neophodno je da obrazovne vlasti hitno smisle i sprovedu sveobuhvatne obrazovne reforme, navodi se u zajedničkoj izjavi Delegacije u BiH, Misije OEBS-a, Kancelarije UNICEF-a i američke ambasade u BiH. U izjavi se navodi da to pokazuju rezultati PISA istraživanja za 2018, a sada su to potvrdili i rezultati TIMSS-a.


ASA Grupacija tokom 16 godina investirala više od 200 miliona KM u BiH\nASA Grupacija je u proteklih 16 godina poslovanja investirala više od 200 miliona KM u Bosnu i Hercegovinu, izjavio je danas u Sarajevu direktor za finansije i član Uprave ASA Holdinga Damir Ferović na konferenciji “Privlačenje i zadržavanje investicija u BiH: Potrebne regulatorne promjene” koju je organizirala Međunarodna finansijska korporacija (IFC), članica grupacije Svjetske banke.\nFerović je kazao da zajedno s Prevent grupacijom u BiH upošljavaju više od pet hiljada ljudi i da su drugi po prihodu i vodeći izvoznik u posljednjih nekoliko godina.\n– Veliki smo poslovni sistem, koji kontinuirano ulaže u bh. ekonomiju i razvoj društva, no kao i ostali investitori susretali smo se s određenim poteškoćama prilikom realizacije poslovnih planova, dodao je Ferović. Analitičari se slažu da u BiH nije najpovoljnija klima za strane investicije.\n– Ogromne birokratske barijere, različita tumačenja pojedinih zakona, visoki porezi, samo su neki od problema ulagača, dodao je Ferović. Tu je i problem neusklađenosti zakonodavstva BiH sa zakonodavstvom i propisima EU. Sve to, kazao je Ferović, dodatno zbunjuje i odvlači strane investitore.\nNaglasio je da domaći privrednici i država zajedničkim snagama mogu zajedno raditi na privlačenju stranih investicija.\n– Strane investitore privlače niski porezi, jeftina radna snaga, makroekonomska stabilnost, povoljne usluge transporta, jeftine nekretnine i zakupi, dodao je Ferović. ASA i Prevent su, po njegovim riječima, pozitivni primjeri da je uprkos teškoćama u BiH moguće pozitivno poslovati.\nU panel diskusiji menadžeri najutjecajnijih kompanija govorili su o svom iskustvu u poslovanju i administrativnim preprekama za postojeće investitore, kao i o prijedlozima mogućih regulatornih rješenja za njihovo otklanjanje. Isto tako, predstavnici vlasti su se na konferenciji osvrnuli na moguće mjere za prevazilaženje problema.\nRelated ItemsASAasa groupAudiEkonomijaVW\nPotpisan Memorandum o saradnji između SAMITA100 i KIF ZB6\nPočeo Summit 100: Skoplje domaćin najutjecajnijih poslovnih lidera jugoistočne Evrope\nPozitivna priča iz Lukavca – Uz pamet, inovaciju i dosta truda i rada može se uspjeti i u BiH\nSamit 100 poslovnih lidera Jugoistočne Evrope, 16. i 17. oktobra u Skoplju\n“Ima i muškaraca slabih vozača, sve zavisi ko šta voli”\nFoto: Moderno vatrogasno vozilo za koje se dijelovi izrađuju u BiH\nSamsung otvorio Apps Lab na Elektrotehničkom fakultetu u Sarajevu\nSjajne vijesti iz Rovinja za BiH: Projekat agencije McCann Sarajevo “Disleksija nije bolest, već različitost” u top 25\nVjerovatno najbolja vijest danas: Treće pojeftinjenje goriva u posljednje četiri sedmice\nGrayling Pulse istraživanje: PR budžeti rastu


Uhapšen Goran Savić osumnjičen za ratni zločin u Zvorniku - Klix.ba\nSrbija Uhapšen Goran Savić osumnjičen za ratni zločin u Zvorniku\nUhapšen Goran Savić osumnjičen za ratni zločin u Zvorniku\n21.12.2007. u 14:14\nTužilaštvo za ratne zločine Srbije saopćilo je u petak da je policija uhapsila Gorana Savića (38) iz Kraljeva zbog sumnje da je 1992. počinio ratni zločin protiv civilnog stanovništva na području općine Zvornik.\nTužilaštvo raspolaže dokazima "da je Savić maja 1992. nečovječno postupao, tukao, mučio i pljačkao muslimanske civile u fabrici građevinskog materijala Ciglana i na poljoprivrednom dobru Ekonomija gde je i lišio života jednu osobu", prenio je Tanjug.\n"Zbog istog događaja istraga je provedena i protiv Saše Đilerdžića iz Kraljeva, koji je uhapšen u julu", navodi se u saopćenju.\nDodaje se da je Đilerdžiću 11. decembra istražni sudac Vijeća za ratne zločine Okružnog suda u Beogradu mjeru pritvora zamijenio izricanjem mjere zabrane napuštanja boravišta bez odobrenja suda.\nTužilaštvo za ratne zločine predložit će da se nakon podizanja optužnice protiv Savića i Đilerdžića ona spoji s optužnicom protiv šest osoba u slučaju "Zvornik 1" u kome je postupak u toku jer se radi o istom mjestu izvršenja krivičnog djela, navedeno je u saopćenju.


Radovi na izgradnji novog vrtića teku planiranom dinamikom, a obilazeći radove predsednik Opštine Ub Darko Glišić naglasio je da je veoma zadovoljan kvalitetom i brzinom radova.\n“Sam podatak da je 40 miliona dinara uloženo za opremanje ovog objekta, dovoljno vam govori koliko želimo da on bude opremljen po najmodernijim i najzahtevnijim standradima, ovog tipa ustanove. Za mene je ovo nešto najveće i najznačajnije što radimo i ovo predstavlja krunu svega što smo izgradili, jer ovde ne za godinu ili dve dana, nego za narednih deset i dvadeset godina mi rešavamo problem prijema dece u predškolsku ustanovu. Odmah će biti popunjeno 50% kapaciteta čim 1. septembra bude ustanova puštena u funkciju, jer je toliko dece na listi čekanja.” – izjavio je Glišić za INFO 24.\nOvo je svakako najznačajnija investicija u opštini Ub u poslednjih nekoliko decenija na koju je oredsednik opštine vrlo ponosan.\nTags: Darko Glisic, radovi, ub, vrtic\nKada otvara javni WC da se dobro iseremo i kenjamo kako treba?!


SAD optužile dvojicu kineskih hakera za krađu informacija o istraživanjima o COVID-19\nSajber hronika, 22.07.2020, 10:00 AM\nAmeričko ministarstvo pravde optužilo je dvojicu kineskih hakera za krađu trgovinskih tajni i drugih dragocenih podataka od tehnoloških i biotehnoloških kompanija širom sveta, uključujući firme koje rade na lekovima i vakcini za COVID-19. Američki tužioci tvrde da su neki napadi izvršeni u ime kineskog Ministarstva državne bezbednosti, a drugi radi lične dobiti optuženih.\nLi Ksiaoju (“Oro01ki”) i Dong Jiazi navodno su aktivni od 2009. godine. U optužnici se navodi 25 neimenovanih kompanija iz SAD, Evrope, Australije i Južne Koreje koje su bile mete njihovih napada. Većina je napadnuta između 2015. i 2019. godine, pre početka pandemije korona virusa.\nMinistarstvo pravde kaže da je ovaj dvojac poslednjih meseci “tražio slabosti” kompanija koje rade na lekovima, vakcini i testovima za COVID-19. U maju FBI je upozorio na hakere povezane sa kineskom vladom “koji pokušavaju da identifikuju i nezakonito pribave” podatke o istraživanjima o COVID-19. Prošle nedelje je i britanski Nacionalni centar za sajber-bezbednost upozorio da su hakeri povezani sa ruskim obaveštajnim službama napali farmaceutske kompanije, akademske istraživačke centre i druge organizacije koje su uključene u razvoj vakcine protiv korona virusa.\nPomoćnik američkog generalnog tužioca Sektora za nacionalnu sigurnost Džon Demers rekao je u utorak na konferenciji za novinare Ministarstva pravde da su sajber-napadi primer kineske „nakaradne spremnosti da se uključi u krađu“ intelektualnog vlasništva kako bi unapredila svoju konkurentsku prednost u ključnim tehnološkim sektorima.\nVišegodišnji sajber-napadi iz Kine rezultirali su terabajtima ukradenih podataka, rekao je Demers podsećajući da su hakeri napadali firme u osam od 10 tehnoloških sektora, uključujući robotiku, pomorsku opremu, čistu energiju, biotehnologiju i modernu železnicu. Od nedavno su hakeri počeli da napadaju biotehnološke i druge firme za koje se zna da razvijaju lekove za COVID-19.\nU optužnici koja ima 11 tačaka navodi se da su hakeri radili i za sebe i u korist kineskog Ministarstva državne bezbednosti.\n„Kina je sada zauzela svoje mesto, zajedno sa Rusijom, Iranom i Severnom Korejom, u sramotnom klubu nacija koje pružaju sigurno utočište za sajber-kriminalce koji „na poziv“ rade u korist države, kako bi se utolila nezasita glad kineske Komunističke partije za teško stečenim intelektualnim vlasništvom američkih i drugih nekineskih kompanija, uključujući i istraživanja o COVID-19“, rekao je Demers.\nPrema optužnici, hakeri su uspeli da dobiju pristup korporativnim mrežama iskorišćavanjem javno poznatih softverskih ranjivosti koje u nekim slučajevima još nisu zakrpljene, a zatim su taj pristup iskoristili za instaliranje zlonamernih programa za krađu lozinki. Posle toga su mogli da daljinski izvršavaju komande na računarima zaposlenih.\nLi i Dong optuženi su za kompjuterske prevare, krađu trgovinskih tajni, neovlašćeni pristup računarima i teške krađe identiteta. Ukoliko bi bili proglašeni krivim, mogli bi da budu osuđeni na maksimalnu kaznu dužu od 40 godina, mada je malo verovatno da će ikada biti uhapšeni i da će im biti suđeno u SAD.


Web vodič: ArsTechnica.com Web vodič: ArsTechnica.com – Personal magazin\nWeb lokacija ArsTechnica.com spada u vodeće stranice za vesti, komentare i razgovore iz sveta kompjuterskih tehnologija\n“Ars Tehnica je vodeći izvor za vesti i analizu vezanu za polje tehnologije,” kaže Ken Fisher, glavni urednik i osnivač ove internet stranice, čiji je naziv kombinacija latinskog i grčkog, ali joj je sadržaj uvek u toku sa najnovijim objavljenim kompjuterskim programima.\nPostoje mnoge web stranice posvećene kompjuterskoj tehnologiji, sa novostima, komentarima i recenzijama novih proizvoda, međutim Fisher kaže da je Ars Technica drugačija zahvaljujući stručnosti njenog osoblja i dopisnika, listom profesionalaca na polju kompjuterske tehnologije: “Dakle, kad odemo na izložbu recimo Microsofta gde se predstavlja novi proizvod, mi se tamo ne družimo sa novinarima, već sa inženjerima. To je ono što nas drži, shvatiti kako stvari funkcionišu i o tome izveštavati što je moguće tačnije.”\nFisher kaže da se taj profesionalizam vidi i na internet forumima čitalaca, gde su omiljene teme kompjuteri, kompjuterske igre, mobilni telefoni i drugo: “Jako sam ponosan na našu publiku koja je vrlo zrela. I ovde se odražava to oslanjanje na činjenice i tačnost pa su diskusije na puno višem nivou nego na mnogim drugim internet forumima.”\nWeb vodič: ArsTechnica.com was last modified: October 21st, 2008 by Redakcija


Devet medalja za Kragujevčane na "Trofeju Beograda" u badmintonu - Ritam Grada - vesti Kragujevac\nNaslovna Sport Devet medalja za Kragujevčane na “Trofeju Beograda” u badmintonu\nProteklog vikenda je održan dvodnevni turnir u nacionalnom trening centru na beogradskoj Adi Ciganliji okupivši preko 120 takmičara i takmičarki pod nazivom “XXI Kup grada – Trofej Beograda 2021 u badmintonu”. Ovaj turnir je objedinio turnire A, B, C i juniorske kategorije uz 120 takmičara i takmičarki iz osam srpskih klubova. Kragujevački badminton klub “Ravens KG” je nastupio sa dokazanim učesnicima među kojima je bilo najviše takmičara koji su postigli sjajne rezultate, a ukupno je osvojeno devet medalja.\nPrvog dana takmičenja su na programu bili mečevi u seniorskim A-B-C kategorijama takmičara. Lana Dramićanin je uspela da se izbori za osvojanje srebrne medalje u ženskom singlu B kategorije. Takođe u subotu do medalje je stigao Aleksandar Jovičić u mešovitim parovima A kategorije sa Sanjom Perić iz Badminton kluba Beograd osvojio bronzu. Aleksandar Jovičić i Igor Jovanović su u muškom dublu A kategorije zaustavljeni na korak od medalje nakon poraza od prvih nosilaca Borka Petrovića i Đorđa Stepanovića u neizvesnom meču rezultatom 0-2 (18:21, 19:21).\nDrugog dana su na programu bili mečevi u juniorskim kategorijama uz znatno više medalja za kragujevačke igrače.\nNatalija Đoković je u ženskom singlu do 11 godina osvojila zlatnu medalju uz maksimalan učinak od četiri pobede. Relja Milić i Stefan Maksimović su dominatnom igrom u muškom dublu igrača do 15 godina stigli do trofeja i najsjajnije zlatne medalje. Relja je u tandemu sa Đinom Čelar iz Badminton kluba Zmajevi Kruševac stigao do drugog mesta i srebra u kategoriji mešovitih parova do 15 godina. Kasnije je Selena Stojanović je u paru sa Čarnom Mihajlović iz BK CLEAR iz Beograda stigla do srebrnog odličija u ženskom dublu do 15 godina.\n“Veoma smo zadovoljni učešćem naših mladih takmičara na tradicionalnom turniru u Beogradu. Svi su pružili svoj maksimum i naravno da najveću težinu imaju osvojeni trofej Relje i Stefana u konkurenciji muških parova za igrače do 15godina, kao i prva zlatna medalja talentovane Natalije Đoković u konkurenciji igračica do 11 godina. Uz 9 osvojenih medalja u ukupno zbiru, ovaj turnir nam je poslužio kao sjajna uvertira za predstojeća iskušenja na internacionalnoj U19 sceni gde će Aleksandar Jovičić i Igor Jovanović nastupiti na turniru „Croatia VALAMAR JUNIOR OPEN 2021“ u Dubrovniku od 8.oktobra.“, izjavio je Andreja Todorović predsednik UO i trener BK “Ravens KG”.\nPored osvajača medalja na turniru su iz redova kragujevačkog kluba učestvovali i Igor Jovanović, Luka Milić i Bogdan Novokmet.\nPrethodni članakU petak počinje XVI “Joakimfest”\nSledeći članakJuče 219 novih slučajeva korone


Patku daj tati: Policija nam oduzela transparente\nBeta 26. juna 2016. 11:55\nJedno od udruženja koja su organizovala kontraprotest u Novom Sadu, „Patku daj tati“, saopštilo je danas da je policija zabranila njihovim članovima da mirno stoje nadomak šetnje zbog rušenja u Savamali koju organizuje Inicijativa „Ne da(vi)mo Beograd“ i da im je oduzela transparente.\n„Patku daj tati“ navela je da je sedmoro njihovih članova želelo da iskažu protivljenje skupovima koji, kako su naveli, „nemaju za cilj ništa što bi na bilo koji način doprinelo razvoju grada“, a otežavaju funkcionisanje grada.\n„Uprkos tome što smo mirno stajali, van trase organizovane šetnje, pripadnici policije su nam oduzeli transparente i primorali nas da se udaljimo sa ugla Pop Lukine i Brankove ulice. Ovim putem tražimo objašnjenje za dvostruke aršine policije, koja dopušta organizovanje skupa od 5.000 ljudi u vidu protestne ‘mirne’ šetnje, a okupljanje sedmorice članova udurženja ‘Patku daj tati’ je u tom momentu nedopustivo“, navodi se u saopštenju.\n„Patku daj tati“ je sa još nekoliko udruženja organizovalo kontraprotest protestima zbog rušenja beogradskoj u Savamali i protestu „Podrži RTV“, zbog smenjivanja urednika na Radio-televiziji Vojvodine u Novom Sadu.\nViše hiljada gradjana učestvovalo je juče na protestu Inicijative „Ne da(vi)mo Beograd“ zbog rušenja u Savamali i mirno prošetalo od Skupštine Beograda do Palate Srbije tražeći smene odgovornih za rušenje objekata, maltretiranje ljudi i nereagovanje policije u noći izmedju 24. i 25. aprila.


Skupština KS-a nije jedini zakonodavni organ koji održava sjednice u online formatu - Istinomjer\nSkupština KS-a nije jedini zakonodavni organ koji održava sjednice u online formatu\nZastupnik Stranke demokratske akcije (SDA) u Skupštini Kantona Sarajevo (KS) Haris Zahiragić predložio je na sjednici ovog tijela 2. februara 2021. godine da se na dnevni red uvrsti zahtjev za održavanjem sjednica Skupštine KS-a “uživo”.\nZahiragić je ovim putem ustvrdio kako je Skupština KS-a jedino zakonodavno tijelo u BiH koje svoje sjednice održava online:\nUkupno nijedan zakonodavni organ u Bosni i Hercegovini bilo kojeg nivoa ne održava online sjednice nego svi održavaju uživo sjednice, gdje je članstvo mnogo brojnije nego Skupštine Kantona Sarajevo.\nZahiragić je potom istakao kako su na dan održavanja prošle sjednice Skupštine KS-a šest općinskih vijeća u ovom kantonu, baš kao i Dom naroda Parlamenta Federacije BiH, održavali svoje sjednice uživo. Ova konstatacija je tačna, s obzirom na to da su 28. januara, kada je održana 15. hitna sjednica Skupštine KS-a, istog dana u pripadajućim salama održane sjednice općinskih vijeća Novo Sarajevo, Centar, Stari Grad, Vogošća, Ilijaš i Hadžići, a tako i 8. sjednica Doma naroda Parlamenta FBiH.\nMeđutim, Zastupnički dom Parlamenta FBiH svoju 18. redovnu sjednicu održao je online, putem Cisco Webex platforme, a ista je prenošena i na YouTube kanalu ovog organa.\nTakođer, nastavak ove sjednice je održan istim putem, i to samo dan prije Zahiragićeve konstatacije kako nijedan zakonodavni organ u Bosni i Hercegovini, bilo kojeg nivoa, sjednice ne održava online.\nS obzirom na to da je iz priloženog evidentno kako Skupština KS-a nije jedino zakonodavno tijelo u BiH koje sjednice održava online, te da se Zastupnički dom Parlamenta FBiH također sastaje putem online platformi, Istinomjer tvrdnju Harisa Zahiragića u tom dijelu ocjenjuje neistinitom.


Iskopavanje u Severnoj Mitrovici\nU Severnoj Mitrovici u četvrtak nije pronađena masovna grobnica na lokaciji koja je pretraživana u blizini glavnog ibarskog mosta. Na licu mesta su bile ekipe Instituta sudske medicine iz Prištine, Euleksa, predstavnici Komisije Vlade Srbije I Kosova za nestala lica i predstavnici kosovskog i srpskog udruženja porodica nestalih na Kosovu.\nIskopavanje je počelo na mestu gde je nekada bila džamija koja je porušena tokom sukoba na Kosovu. Nakon celodnevne pretrage utvrđeno je da na ovom mestu nema ostataka ljudskih tela za kojima se traga.\n“Današnje istraživanje je pokazalo da sumnje koje su postojale, da se na ovom lokalitetu nalaze neke od žrtava, za kojima tragamo, danas su te sumnje razvejane. Radovi na pretrazi lokaliteta su završeni, nismo našli posmrtne ostatke nestalih osoba. To ne znači da se potraga za nestalim licima neće nastaviti. Na ovom lokalitetu više ne jer je ovaj lokalitet čist kada je u pitanju ono u šta se sumnjalo”, rekla Suzana Matejić iz Komisije Vlade Srbije za nestala lica.\nNa licu mesta su bile ekipe Instituta sudske medicine iz Prištine, Euleksa, predstavnici Komisije Vlade Srbije za nestala lica i predstavnici kosovskog i srpskog udruženja porodica nestalih na Kosovu. Radove su obezbeđivali pripadnici Kosovske policije.\n“Moraju da se rasvetle sudbine nestali, ali moraju da i oni koji su počinili te zločine da odgovaraju, a ne privode ih pa ih puštaju i tako dalje. Mi smo primili 347 tela i za sva ta tela koja su pronađena i ekshumirana na Kosovu i Metohiji niko nije odgovarao, niti je bilo ko procesuiran”, rekao je novinarima Milorad Trifunović kordinator Udruženja nestalih i kidnapovanih Srba na Kosovu.\nPredsednik kosovske Komisije za nestala lica Prenk Đetaj rekao je da je za pomirenje Srba i Albanaca od velike važnosti rasvetljavanje sudbine nestalih lica.\n“To je najvažnije pitanje, pitanje rasvetljavanja sudbine nestalih lica je ključno pitanje koje može da bude ključ za dalji korak pomirenja, suočavanja sa prošlošću itd. Naravno bez toga ne može biti koraka u pravcu zbližavanja i prevazilaženja međunacionalnih tenzija”, rekao je Đetaj.\nPrema podacima Medjunarodnog crvenog krsta na Kosovu je prijavljeno 6.049 slučajeva nestalih, a do danas je zatvoreno 4.383 slučajeva. Kao nestalo se i dalje vodi 1.666 osoba, a među njima je više od 547 Srba i drugih nealbanaca.


Turistima sa kruzera dozvoljen ulazak u Srbiju uz negativan antigenski test\nMinistarka trgovine, turizma i telekomunikacija u Vladi Republike Srbije Tatjana Matić ocenila je danas da je odluka Kriznog štaba kojom se dozvoljava ulazak stranih turista sa brodova (kruzera) koji krstare Dunavom, u Srbiju, uz negativan antigen rapid test, važan korak ka oporavku celokupne privrede i poboljšanju ekonomske situacije u zemlji.\nMatić je objasnila da su, s obzirom na epidemiološke mere koje se primenjuju u našoj zemlji, svi brodovi/kruzeri do sada samo tranzitirali kroz Srbiju, bez zaustavljanja, jer je turistima sa kruzera bio potreban negativan PCR test za ulazak u Srbiju, na čiji se rezultat dugo čeka.\nUz, relaksaciju ove epidemiološke mere očekujemo da strani turisti više neće samo prolaziti brodovima kroz našu zemlju, već će izdvajati dodatna sredstva za obilaske, posete muzejima i drugim institucijama kulture, kao i za posete restoranima, kupovinu suvenira i slično, navela je ona.\nPrema njenim rečima, to će pozitivno uticati na povećanje deviznog priliva od turizma i doprineti oporavku turističke privrede.\nKrizni štab je doneo navedenu odluku na predlog ministarke Matić, koja je ovim podržala molbu turističke agencije ”Hedonic Travel” da se dozvoli stranim turistima da izađu sa brodova uz potvrdu o negativnom antigenskom testu.\nTuristički brodovi na kojima se nalaze grupe stranih turista tokom krstarenja posećuju i obilaze Beograd, Novi Sad, Donji Milanovac, Golubac i Apatin i ne zadržavaju se duže od 12 časova.\nNa osnovu odluke Kriznog štaba, uvažavajući specifičnost i značaj kruzing turizma, turistima sa brodova/kruzera biće omogućeno testiranje u pristaništu, a putnici bi napuštali brod tek po dobijanju negativnog rezultata brzog antigenskog testa.


Novac iz zdravstva i privrede prebačen za izgradnju kovid bolnice | Nova Ekonomija\nNovac iz zdravstva i privrede prebačen za izgradnju kovid bolnice\nUkupno 1,37 milijardi dinara, odnosno oko 11,6 miliona evra, je iz budžeta Ministarstva zdravlja i Ministarstva privrede prebačeno za izgradnju kovid bolnice u Novom Sadu i pristupnih saobraćajnica, pokazuju rešenja o upotrebi sredstava tekuće budžetske rezerve.\nIz budžeta Ministarstva zdravlja za opremanje bolnice prenamenjeno je ukupno 966 miliona dinara.\nNovac koji će biti potrošen na opremanje kovid bolnice u Novom Sadu, prvobitno je bio namenjen za sanitarni nadzor, podršku rada "Batuta", uspostavljanje Nacionalnog programa za presađivanje ljudskih organa, nabavku materijala za prevenciju kovida, kao i za podršku Banke reproduktivnih ćelija.\nNovac je najpre prenet u budžetsku rezervu, a odatle raspodeljen za izgradnju bolnice.\nNa ovaj način, primera radi, Banka reproduktivnih ćelija je maltene ostala bez sredstava u okviru ovog programa. S obzirom na to da je Zakonom o budžetu bilo predviđeno da se za podršku rada Banke utroši ukupno 100 miliona dinara, a da je sada 90 miliona prebačeno za izgradnju kovid bolnice, to znači da će za podršku aktivnosti ove Banke ostati tek 10 miliona dinara.\nIz Ministarstva privrede prenamenjen je novac koji je trebalo da se potroši za subvencije privatnim preduzećima za prevenciju i ublažavanje posledica pandemije.\nUkupno 399,6 miliona dinara koje su bile planirane za ove svrhe sada su prebačene su najpre u budžetsku rezervu, a zatim Ministarstvu odbrane koje treba da ih utroši na izgradnju kovid bolnice i pristupnih saobraćajnica.\nKovid bolnica u Novom Sadu trebalo bi da ima 600 kreveta, a u budžetu za 2021. godinu već je opredeljeno 3,5 milijardi dinara za izgradnju i opremanje. Sredstva namenjena za izgradnju spadaju u rashode Ministarstva odbrane (2,45 milijardi) i Ministarstva zdravlja (1,05 milijardi).\nZBRINJAVANJE PORODICA SA DEPONIJE VINČA IZ BUDŽETSKE REZERVE, A PLANIRANO GODINAMA UNAZAD\nKamen temeljac za kovid bolnicu u Novom Sadu postavljen je krajem aprila ove godine kada je i najavljeno da bi ona trebalo da bude završena u "vrlo kratkom roku", do 1. septembra.\n"Novac u budžetu imamo, biće radovi isplaćeni na vreme, ali i radovi da budu u roku, može i ranije", poručio je Vučić tom prilikom, a preneo Danas.